Ο Χεζόνια «πλήγωσε» τον βαριά... άρρωστο Παναθηναϊκό! • NewsPAO\nΟ Χεζόνια «πλήγωσε» τον βαριά… άρρωστο Παναθηναϊκό!\nΗ Ούνιξ Καζάν του Μάριο Χεζόνια (9 π.) «δραπέτευσε» από το ΟΑΚΑ με 74-72 και βύθισε τον Παναθηναϊκό στο 2-7, παρά τη μυθική εμφάνιση του Γιώργου Παπαγιάννη.\nΣε ένα κακό ποιοτικά πρώτο δεκάλεπτο Παναθηναϊκός και Ούνιξ Καζάν ήρθαν ισόπαλοι 15-15 με τις δύο ομάδες να μην πιάνουν καλή απόδοση. Οι φίλοι του «τριφυλλιού» αποδοκίμασαν έντονα τον Μάριο Χεζόνια, ο οποίος επέστρεψε ως αντίπαλος στο ΟΑΚΑ.\nΟ Μέικον ανέλαβε δράση στο β’ δεκάλεπτο και έδωσε προβάδισμα στο Τριφύλλι 36-35. Ο ρυθμός στο παιχνίδι παρέμεινε χαμηλός με κακές επιθέσεις από τις δύο ομάδες. Σε καλή μέρα βρέθηκε ο Σαντ Ρος με 7 πόντους στο πρώτο μέρος. Για τους φιλοξενούμενους πρώτος σκόρερ ήταν ο Βοροντσέβιτς με 9, ενώ ακολούθησε ο Μέιο με 7.\nΜε κορυφαίο τον Παπαγιάννη και συνεχιστή του έργου του πρώτου ημιχρόνου τον Μέικον, ο Παναθηναϊκός απάντησε από το 43-48 με ένα 6-0 και απέκτησε εκ νέου το προβάδισμα αναγκάζοντας τον Περάσοβιτς να καλέσει τάιμ άουτ. Η Ούνιξ πήγε στο 51-54, όμως, τρίποντο του Παπαπέτρου στην εκπνοή του χρόνου επανάφερε την ισορροπία στο σκορ.\nΜε τρίποντο ο Χεζόνια έκανε το 63-65, όμως ήρθε η απάντηση από τον Πέρι στο 35′ από τα 6,75 φθάνοντας τους 10. Ο Μέικον έκανε το 68-66 με δύο εύστοχες βολές, όμως, ο Βορονσέβιτς ισοφάρισε εκ νέου με τον 15ο πόντο του. Πάλι, ο Κροάτης πρώην πράσινος βρήκε τον τρόπο να σκοράρει παίρνοντας ένα αμφισβητούμενο φάουλ από τον Παπαπέτρου για το 72-70 υπέρ των Ρώσων.\nΤο άστοχο τρίποντο του αρχηγού του Παναθηναϊκού δεν μπόρεσε να χαρίσει τη νίκη στους πράσινους που ηττήθηκαν εν τέλει με 74-72 και έπεσαν στο 2-7.\nΠαναθηναϊκός - Ούνικς Καζάν 72-74: Οι πόντοι των παικτών του τριφυλλιού


Πήγαμε στη συναυλία της “Σχεδίας” (pics)\n«Γκολ στη φτώχεια» το μήνυμα της «Σχεδίας» στην Τεχνόπολη\nΟι πόρτες της Τεχνόπολης άνοιξαν για τη μεγάλη συναυλία της «Σχεδίας». Ο κόσμος ανταποκρίθηκε στο κάλεσμα, τραγούδησε, χόρεψε και πέρασε το δικό του μήνυμα. «Γκολ στη φτώχεια», όπως χαρακτηριστικά έγραφαν κάποια μπλουζάκια. Μελωδίες, χαμόγελα, παιδιά, ηλικιωμένοι και νέοι «αγκάλιασαν» τον σκοπό και το αποτέλεσμα ήταν απολαυστικό. Με τον παλμό να ανεβαίνει ολοένα και περισσότερο στη διάρκεια της βραδιάς.\nΟ συνδυασμός των παραπάνω μαζί με τον υπέροχο καιρό αλλά και την πανσέληνο αποτέλεσε το κερασάκι στην τούρτα. Τα σχήματα συμμετείχαν με όρεξη, πάθος και μεράκι ξεσηκώνοντας τον κόσμο με τις μελωδίες τους.\nΣτο τέλος, αυτό που έμεινε ήταν μια γλυκιά αίσθηση που χωρούσε στην αγκαλιά της αλληλεγγύης και της δράσης.\nΗ συναυλία ξεκίνησε περίπου στις 8 το απόγευμα με πρώτους να βγαίνουν στη σκηνή τους Batala, που έδωσαν το ρυθμό για να ξεκινήσει το μεγάλο μουσικό πάρτι της «Σχεδίας».\nΣτη συνέχεια ακολούθησαν οι Μαριέττα Φαφούτη, The Jaguar Bombs, Γεωργία Νταγάκη, Πάνος Μουζουράκης, Locomondo, Φοίβος Δεληβοριάς και το κλείσιμο έγινε με τους Burger Project.\n*Φωτογραφίες – κείμενο: Έφη Γιάννου\nLocomondoThe Burger ProjectΓκολ στη Φτώχειαπεριοδικό δρόμου Σχεδίασυναυλία αλληλεγγύηςΤεχνόπολιςΦοίβος Δεληβοριάς


Ελληνικό πρωτάθλημα: Με δύο αναμετρήσεις συνεχίζεται η δράση της 6ης αγωνιστικής - Αναλυτικά το πρόγραμμα | Pronews\nΜε δύο αναμετρήσεις συνεχίζεται η δράση της 6ης αγωνιστικής της Super League, με σημαντικότερη αυτή της ΑΕΚ με τον ΠΑΣ στα Γιάννινα.\nΤο παιχνίδι του Απόλλωνα Σμύρνης με τη Λαμία, όπως φαίνεται θα αναβληθεί, μετά τη νέα ενημέρωση από την ομάδα της Ριζούπολης πως δύο ακόμη παίκτες βρέθηκαν στον κορωνοϊό και πλέον τα κρούματα είναι τέσσερα.\nΤο πρόγραμμα ολοκληρώνεται με το ματς της ΑΕΚ με τον ΠΑΣ Γιάννινα, στους «Ζωσιμάδες» (20:30). Η Ένωση, καλείται να επιστρέψει στις νίκες μετά από σερί αρνητικών αποτελεσμάτων. Ο Μάσιμο Καρέρα, δεν θα μπορεί να υπολογίζει στις υπηρεσίες του Τσιγκρίνσκι, ωστόσο θα έχει στη διάθεσή του, τους Μπακάκη και Ινσούα που συμπεριλήφθηκαν στην αποστολή. Τα άλλα προβλήματα για τον Ιταλό προπονητή είναι γνωστά με τους Γκαρσία, Σιμόες, Σιμάνσκι και Αλμπάνη που συνέχισαν το ατομικό τους πρόγραμμα, ενώ εκτός έμεινε και ο Γαλανόπουλος.\nΑναλυτικά τα αποτελέσματα και το πρόγραμμα της 6ης αγωνιστικής της Super League:


Ούτε ο Λουτσέσκου ούτε ο Γκαρσία άφησαν περιθώρια στον Σαββίδη | Contra.gr\nΟύτε ο Λουτσέσκου ούτε ο Γκαρσία άφησαν περιθώρια στον Σαββίδη\nΠίσω από τις λέξεις του Ιβάν Σαββίδη κρύβεται η αλήθεια για την αντικατάσταση του Πάμπλο Γκαρσία από τον Ραζβάν Λουτσέσκου στην τεχνική ηγεσία του ΠΑΟΚ.\nΟ Ραζβάν Λουτσέσκου κατά την πρώτη θητεία του στον ΠΑΟΚ MOTIONTEAM\nΌχι, η επιστροφή του Ραζβάν Λουτσέσκου στον ΠΑΟΚ δεν ήταν όσο αιφνιδιαστική έμοιαζε την πρώτη στιγμή της τέλεσης-επιβεβαίωσής της. Απλώς η συμφωνία απαιτούσε τρομερά λεπτούς χειρισμούς και υπερβάσεις-υποχωρήσεις προκειμένου να κλείσει η όποια πληγή παρέμενε μισάνοιχτη από τον ξαφνικό χωρισμό στις 28/6 του 2019. Παραμονές, δηλαδή, της έναρξης της καλοκαιρινής προετοιμασίας που θα είχε ως πρώτο προορισμό τη μάχη της πολυπόθητης πρόκρισης στους ομίλους του Champions League και θα κατέληγε στην υπεράσπιση των εντός των τειχών κεκτημένων (νταμπλ), με συνέπεια να χαθεί, άνευ προειδοποίησης, το θεμελιώδες στοιχείο αναφοράς σε κάθε ομάδας: η καθοδήγηση.\nΑν μη τι άλλο η 'βασιλική' προσφορά συνεργασίας από την Αλ Χιλάλ, που κάλυπτε εξ ολοκλήρου τη ρήτρα αποδέσμευσης των 2 εκατ. ευρώ, είχε δελεάσει αφάνταστα τον Ρουμάνο προπονητή. Αλλά και βολέψει ισόποσα από τη στιγμή που δεν είχαν υλοποιηθεί οι 'θερμές' εισηγήσεις του για την ανανέωση των συμβολαίων των Σάκχοφ-Κάνιας - δύο σημαντικών παικτών στον άξονα, εξαιτίας οικονομικής απόστασης. Ιδίως για τον Ουκρανό χαφ ήταν ανένδοτος, γνωρίζοντας ούτως ή άλλως ότι ρευστό διαθέσιμο για προσθήκες ποιότητας του ρόστερ, όχι τύπου Εσίτι (που ήρθε εκ των υστέρων), δεν υπήρχε στα ταμεία.\nΗ πανηγυρική ανάρτηση της επανόδου του Λουτσέσκου αποκατέστησε την τάξη και στρογγύλεψε κάθε κοφτερή γωνιά που γρατζουνούσε τη σχέση τους.\nΑφού παρήχθησαν οι χρήσιμες εγγυήσεις από τη μία προς την άλλη πλευρά, ο Πάμπλο Γκαρσία έγινε αυτομάτως -και κάπως άγαρμπα- το τρίτο πρόσωπο της σχέσης. Αναγκαστικά έπρεπε να θυσιαστεί για να φυσήξει ο ούριος άνεμος. Που τον παρέσυρε αναπόφευκτα. Ο ΠΑΟΚ τον Ουρουγουανό τον αποχαιρέτησε ως όφειλε. Με μια πρόταση παραμονής απ' όποιο πόστο επιθυμούσε και μ' ένα προαπαιτούμενο 'εις το επανιδείν'. Γιατί ποτέ δεν ξέρεις τι θα φέρει ο χρόνος. Τούτη η στιγμή δεν ήταν η πιο ταιριαστή συγκυρία για να συνεχιστεί η συνεργασία τους υπό τις ίδιες συνθήκες. Να είναι αυτή δηλαδή η ανταμοιβή του Γκαρσία για την κατάκτηση του κυπέλλου. Ιδίως μετά τα όσα συνέβησαν από το βράδυ του Σαββάτου. Προφανώς και οι πανηγυρισμοί δεν ποινικοποιούνται, αλλά συντροφεύονται από συνέπειες όταν εκθέτουν ανεπανόρθωτα έναν ολόκληρο οργανισμό.\nΟ ΠΑΟΚ αποδείχθηκε ότι είχε την ανάγκη να βρει έναν διαφορετικού προφίλ-ύφους προπονητή που θα του προσφέρει αόρατη ασφάλεια. Ειδάλλως δεν θα έμπαινε στη διαδικασία ενός υπερβατικού για τα ελληνικά δεδομένα συμβολαίου. Αν κανείς διαβάσει προσεκτικά την εκτενή δήλωση του Ιβάν Σαββίδη, που ήρθε συνοδευτικά των δύο ανακοινώσεων για το αντίο και το καλωσόρισμα, θα εντοπίσει ξεκάθαρα καθεμιά από τις αιτίες της απότομης στροφής στον σχεδιασμό και τους λόγους που οδήγησαν στην ανάθεση της τεχνικής ηγεσίας στον Ραζβάν Λουτσέσκου.\n✔ Ο Ιβάν Σαββίδης ανέφερε αρχικά ότι "το ποδόσφαιρο διοικείται με καθημερινές δύσκολες αποφάσεις που πρέπει να παίρνονται με καθαρό μυαλό κι αυτή τη φορά χωρίς συναίσθημα". Θα ήταν τρομερά άδικο για τον ΠΑΟΚ συνολικά να καθοδηγείται από έναν προπονητή μόνο και μόνο επειδή είναι... ΠΑΟΚ και ο ομογενής επιχειρηματίας το εμπέδωσε γρήγορα. Ο Πάμπλο Γκαρσία λογίζεται ως σαρξ εκ της σαρκός του κλαμπ, ένας άνθρωπος που με το φλογερό ταπεραμέντο του εκφράζει ένα μεγάλο κομμάτι των ανθρώπων που απαρτίζουν τον ασπρόμαυρο κύκλο (διοίκηση, στελέχη, κόσμος). Μολονότι όμως προσπάθησε να χωρέσει σ' ένα κοστούμι σοβαροφάνειας, παρασύρθηκε και -μεταξύ μας- το ξέσκισε. Ο 'Δικέφαλος' χρειάζεται έναν άνθρωπο που θα κρατά τα γκέμια και θα διαχειρίζεται τα τρωτά σημεία του. Ο Λουτσέσκου γκρινιάζει, αλήθεια είναι αυτό, προκαλώντας εκνευρισμό σε πολλούς με τον τρόπο του, αλλά δεν έχει την τάση ξεφεύγει. Σκέφτεται και δρα. Προλαμβάνει κυρίως και δεν παιδεύεται να βρει λύσεις. Πηγαίνει με τη λογική και όχι την ευαισθησία του Γκαρσία\n✔ Ο Ιβάν Σαββίδης συνέχισε κατόπιν, σημειώνοντας ότι "ο Σύλλογος έχει ως στόχο την απόλυτη αυτάρκεια, ο Πάμπλο Γκαρσία την ολοκλήρωση της εκπαίδευσης και της αυτοβελτίωσης, ως προπονητής του πιο υψηλού επιπέδου". Άρα κρίθηκε (δικαιολογημένα) ότι ο Ουρουγουανός δεν ήταν ακόμη έτοιμος να διαφεντεύει ένα σύνολο πρωταθλητισμού. Είναι ένα ενδεχόμενο να γίνει ο καλύτερος προπονητής του κόσμου και ο ΠΑΟΚ να έχει ξοδέψει την ευκαιρία του. Τούτη την περίοδο ήταν φανερό ότι υστερούσε σε εφαρμόσιμες ιδέες και εμπειρίες. Ακόμη και το αποτελεσματικό 3-4-3 των τελευταίων δεν ήταν παρά η συνέχεια της τακτικής του Αμπέλ Φερέιρα προκειμένου να εξασφαλίσει τουλάχιστον ότι δεν θα χάνει με 3-0 όπως στο Καραϊσκάκη ή στη Λεωφόρο. Ο Γκαρσία είχε τις παραστάσεις από το πρώιμο στάδιο του επαγγέλματος (ακαδημίες), εκ του αποτελέσματος (δεύτερη θέση, κύπελλο) έφερε εις πέρας την αποστολή του, έκανε προσπάθειες να διορθώσει λάθη με συγκεκριμένους παίκτες, αλλά όλα τούτα δεν αναιρούν ότι ήταν η πρώτη επαγγελματική δουλειά του και εξέπεμπε την απειρία του που σε κάποιες φάσεις γινόταν επιζήμια ατολμία. Στον τελικό δοκίμασε κάτι φρέσκο και του απέδωσε, αλλά...\n✔ Ο Ιβάν Σαββίδης κατέληξε τέλος πως "ο Ράζβαν πρέπει να υπερασπιστεί και να θωρακίσει τον ΠΑΟΚ με την προσωπικότητα και την εμπειρία του. Ο στόχος του ΠΑΟΚ είναι να γίνει κομμάτι της ευρωπαϊκής ελίτ και να ριζώσει γερά σ' αυτό το περίπλοκο περιβάλλον". Ψέμα θα ήταν αν ο διοικητικός ηγέτης του Δικεφάλου υποστήρζε το ίδιο για τον Γκαρσία. Διότι όποιο κι αν είναι το παρελθόν που σέρνει πίσω του ένας τέτοιος ποδοσφαιριστής, το ήδη 'βαρβάτο' βιογραφικό του Ρουμάνου, με τους τίτλους στην Ελλάδα, έχει εμπλουτιστεί πια μ' ένα διεθνές τρόπαιο στην Ασία και πάντα ωφέλιμες διασυνδέσεις στην υπόλοιπη Ευρώπη. Με πατέρα τον σεβάσμιο Μιρτσέα και το προφίλ που ο ίδιος έχει 'χτίσει' μέσα από τη δουλειά του, του είναι πολύ πιο εύκολο να μιλήσει, να εμπνεύσει, να προσελκύσει. Πόσο μάλλον τώρα που ο ΠΑΟΚ έχει ξεμείνει από τεχνικό διευθυντή.\nΤουλάχιστον έχει βρει προπονητή. Για τρία χρόνια. Αυτόν που ο Ιβάν Σαββίδης εξήγησε με πάσα λεπτομέρεια γιατί τον επέλεξε τώρα. Μήτε ο παρορμητικός Γκαρσία μήτε ο ελευθεροσ Λουτσέσκου του άφησαν το περιθώριο να πράξει διαφορετικά.


Συγγραφέας: Μάκης Λιόλιος.... Δημοσίευση στη κατηγορία Πολιτισμός\nΜουσικό αφιέρωμα για τον αείμνηστο Καβαλιώτη μουσικόκαι αυθεντικό ρεμπέτη Μανώλη Τζίμα, ετοίμασαν τα μέλη του Σωματείου Μουσικών Ανατολικής Μακεδονίας και Θράκης «Αι Μούσαι» σήμερα Τετάρτη και αύριο Πέμπτη 20 και 21 Ιουνίου.\nΓια τον λόγο αυτό δόθηκε χθες συνέντευξη τύπου. Η συναυλία θα πραγματοποιηθεί στον προαύλιο του 7ου Δημοτικού σχολείου Παναγίας, ενώ η συνέντευξη δόθηκε στο ουζερί Τεμπελχανείο απέναντι από το Ιμαρέτ με την συμμετοχή του γ/γ του σωματείου Μουσικών Κώστα Λιούμπα, του διευθυντή του 7ου δημοτικού σχολείου Σπύρου Δημητριάδη και του ιδιοκτήτη του Τεμπελχανείου Βαγγέλη Μπάρμπα.\nΑρχικά ο κ. Λιούμπας ανέφερε πως δίνονται αυτές οι δύο συναυλίες με τη ευκαιρία της συμπλήρωσης των 3 χρόνων από τον θάνατο του Μανώλη Τζίμα που ήταν ένας μεγάλος δάσκαλος. Όπως ανέφερε το συζήτησαν με φίλους και συνεργάτες και αποφάσισαν να κάνουν θεσμό αυτές τις συναυλίες με μπροστάρη το Σωματείο Μουσικών, καθώς ο Μ. Τσίμας ήταν Γραμματέας του σωματείου τους.\nΣτην συνέχεια αναφέρθηκε στο ιστορικού του Μ. Τσίμα που γεννήθηκε στην Νιγρίτα Σερρών το 1946 ενώ ο πατέρας του ήταν αστυνομικός, μέλος της Εθνικής Αντίστασης και γι' αυτό και τον έδιωξαν από το Σώμα, με αποτέλεσμα να έρθει στην Καβάλα και να μείνει αρχικά στα Λαζέϊκα, όταν ο Μ. Τσίμας ήταν 2 ετών. Γι' αυτό και ο Μ. Τσίμας πέρασε δύσκολα παιδικά χρόνια, τρέφοντας όμως μεγάλη αγάπη για την μουσική και γι' αυτό στα 17 του χρόνια γράφηκε κρυφά στο Ωδείο το 1964. Εκείνη την χρονιά τον άκουσε ο Μίκης Θεοδωράκης στο «Αττικόν» και του ζήτησε να συνεργαστούν. Παράλληλα είχε κι άλλες συνεργασίες με μεγάλους συνθέτες και τραγουδιστές. Ολοκληρώνοντας ανέφερε πως οι συναυλίες θα ξεκινούν στις 9.30 το βράδυ και εξέφρασε την ελπίδα ότι θα ανταποκριθεί ο κόσμος.\nΑκολούθως ο κ. Δημητριάδης τόνισε πως ήταν το ελάχιστο που μπορούσαν να κάνουν στην μνήμη του Μ. Τσίμα και γι' αυτό παραχώρησαν την αυλή του σχολείου, καθώς το σχολείο είναι ένας ζωντανός οργανισμός που λειτουργεί σε κοινωνικό περιβάλλον και θέλουν ένα σχολείο ανοιχτό στην κοινωνία. Έτσι έδραξαν την ευκαιρία και ενισχύουν αυτή την προσπάθεια σαν σχολείο καθώς τα παιδιά του Μ. Τσίμα αλλά και τα εγγόνια του φοίτησαν σε αυτό το σχολείο. Μάλιστα όπως ανέφερε χαιρόντουσαν να βλέπουν τον Μ. Τσίμα που ήταν γείτονας τους στην συνοικία της Παναγίας και τον έβλεπαν σαν κάποιον που θα ήθελαν να του μοιάσουν, καθώς τους άρεσε ο τρόπος που σκεφτόταν. Τέλος τόνισε πως τους λείπει και ευχαρίστησε τον ιδιοκτήτη του «Τεμπελχανίου» κ. Μπάρμπα για τη βοήθεια που τους παρέχει στην όλη προσπάθεια.\nΤελευταίος ο κ. Μπάρμπας ανέφερε ότι γνώρισε τον Μ. Τσίμα το 1963 και μέχρι το τέλος του παρέμειναν φίλοι, τονίζοντας ότι είναι καλό να τον θυμούνται οι παλαιότεροι και να τον γνωρίσουν οι νεότεροι. Πρόσθεσε πως τις επόμενες χρονιές θα οργανώσουν καλύτερα αυτή την εκδήλωση και θα έχουν και το ιστορικό του για να το διαβάζει ο κόσμος. Και ο κ. Μπάρμας κάλεσε τον κόσμο να ανταποκριθεί στο κάλεσμα των μουσικών στην μνήμη του Μανώλη Τσίμα.\nΠηγή: Μάκης Λιόλιος\nΠοίημα του κώλου\nστον αφρό των ημερών\n«Γεια σας. Ονομάζομαι Ed Snowden»


Δημοσιεύτηκε στις Κυριακή 26 Μαΐου 2013 12:10\nΒρώμικες παραλίες. Άραγε ποιος φταίει; Ίσως όλοι τελικά να έχουμε ένα μερίδιο ευθύνης είτε αυτό είναι μικρό είτε μεγάλο, αφού στην ουσία μένουμε αμέτοχοι. Βλέπουμε τις παραλίες να βρωμίζουν και εμείς απλώς ρίχνουμε το «μπαλάκι» στους άλλους.\nΠρόσφατα πήγα σε μια παραλία της οποία τα νερά δεν ήταν τόσο καθαρά. Έβλεπα μερικούς ανθρώπους να κολυμπάνε, δίπλα τους βρίσκονταν σκουπίδια και δεν φάνηκε να τους ενδιαφέρει. Τότε αναρωτήθηκα γιατί άραγε δεν μαζεύουν τα σκουπίδια; Μπορεί να μην ξέρουν ποιες είναι οι συνέπειες, μπορεί όμως και να μην τους ενδιαφέρει επειδή νομίζουν ότι θα τα μαζέψει κάποιος άλλος αντί γι' αυτούς. Έτσι όμως, μένοντας αμέτοχοι, βλάπτουμε το περιβάλλον και τους ίδιους μας τους εαυτούς που κολυμπάμε μέσα στα «σκουπίδια».\nΆραγε όταν διοργανώνονται εκδηλώσεις για τον καθαρισμό παραλίων γιατί είναι λίγες μόνο οι φορές που μαζεύεται πλήθος ανθρώπων να βοηθήσει; Μετά όμως κατάλαβα ότι ο κόσμος τα περιμένει όλα στο «χέρι».\nΑπό την άλλη τα ζώα του περιβάλλοντος προσπαθούν να μαζέψουν την τροφή τους και χωρίς να το ξέρουν μαζεύουν και τα σκουπίδια μας με αποτέλεσμα να πεθαίνουν. Δείτε το παρακάτω βίντεο και θα καταλάβετε.. Έτσι αυτά τα ζώα πεθαίνουν και φταίμε εμείς.\nΤέλος, θα ήθελα να κάνω μια πρόταση. Όταν πηγαίνετε για μπάνιο στη θάλασσα να παίρνετε μια σακούλα μαζί σας και ό,τι σκουπίδι δείτε, παρακαλώ μαζέψτε το.


gunaika: Μαρτίου 2011\n10 ΣΤΟΙΧΕΙΑ ΠΟΥ ΙΣΩΣ ΔΕΝ ΓΝΩΡΙΖΑΤΕ ΓΙΑ ΤΟ ΑΝΘΡΩΠΙΝΟ ΣΩΜΑ!\nΤο ανθρώπινο σώμα από την κορυφή μέχρι τα νύχια\nκρύβει πολλά “μικρά μυστικά”.\nΠόσοι από εμάς άραγε γνωρίζαμε κάθε χρόνο\nαλλάζουμε 600 γραμμάρια δέρματος;\nΉ ότι αποκτούμε κάθε τρεις με τέσσερις ημέρες\nΑυτά και άλλα πολλά σας παρουσιάζουμε\nμετά από μια μικρή έρευνα, έτσι για να ξέρουμε\nτι γίνεται σε αυτό που πολλοί αποκαλούν τον\n“ναό της ψυχής”. * 1. Η γλώσσα “προδίδει”\nΕκτός από το δακτυλικό αποτύπωμα\n(και φυσικά το DNA), οι αστυνομικοί θα\nμπορούσαν να χρησιμοποιούσαν τη γλώσσα\nποιος κρύβεται πίσω από κάποια παρανομία.\nΚαι αυτό γιατί η γλώσσα του κάθε ανθρώπου\nέχει μοναδικό αποτύπωμα!\n* 2. Δεν αλλάζουν δέρμα μόνο τα ζώα!\nΠερί τα 600.000 σωματίδια δέρματος κάθε μία\nώρα χάνει ο άνθρωπος, δηλαδή 600\nγραμμάρια το χρόνο!\nΜέχρι τα 70 μας έχουμε χάσει (και αναπληρώσει)\n47 κιλά δέρματος. Την επόμενη φορά λοιπόν που\nθα νευριάσετε με το κατοικίδιο σας, ξανασκεφτείτε το.\n* 3. Τα μωρά έχουν περισσότερα οστά\nΚι όμως. Ένας ενήλικας έχει λιγότερα κόκκαλα\nαπό ένα μωρό. Κι αυτό γιατί ο άνθρωπος ξεκινά\nνα ζει με 350 οστά σε όλο του το σώμα, όμως\nόσο μεγαλώνει τα οστά ενώνονται μεταξύ τους\nκαι καταλήγουμε να έχουμε μόλις 206.\nΤο μοναδικό ίσως καλό της οικονομικής κρίσης είναι ότι, επειδή δεν έχουμε χρήματα να διαθέσουμε για δευτερεύοντα θέματα -όπως η περιποίηση-, στρεφόμαστε σε φυσικές, άρα και υγιεινές λύσεις. Εκτός λοιπόν από μάσκες ομορφιάς, πίλινγκ και σκραμπ, μπορούμε να φτιάξουμε και σπιτικό σαμπουάν, που και πολύ αφρό δεν θα κάνει- δεν προσφέρει τίποτα στην καθαριότητα- και θρεπτικά στοιχεία θα περιέχει.\nΒρίσκεται εκεί...μέσα σου...είναι μικρό πολύ μικρό...\nΔεν γνωρίζεις καν αν είναι κοριτσάκι ή αγοράκι...\nΔεν σε νοιάζει...το μόνο που θες είναι να πάει καλά η εγκυμοσύνη...\nΑσυναίσθητα κρατάς συνεχώς την κοιλιά σου.Θες να το προστατεύσεις κι ας μην ξέρεις από τι.\nΗ ευτυχία ξεπερνά όλο σου το είναι.Ένα γλυκό χαμόγελο είναι συνεχώς ζωγραφισμένο στα χείλη και στην καρδιά σου:Είσαι έγκυος και όλα τα άλλα μοιάζουν ασήμαντα...μικρά...\nΑισθάνεσαι ότι τίποτα δεν μπορεί να σε λυπήσει.Αρκεί που φωλιάζει μέσα σου εκείνο το τόσο δα μικρό πλασματάκι.\nΑν αναγνωρίζεις τον εαυτό σ' αυτο το σκηνικό, ή έστω σ' ένα μέρος του, είναι απόλυτα φυσικό ν' αναρωτιέσαι μήπως ήρθε η ώρα να ζητήσεις ψυχολογική υποστήριξη.\nΑν θέλετε να φτιάξετε οδοντόπαστα, να μία συνταγούλα, ειδικά αν τα δόντια σας έχουν τάση να κιτρινίζουν:\n- Τι θα χρειαστείτε:\nΟι βλάβες αυτές, ιδιαίτερα στον αλκοολικό, στο άτομο δηλαδή με εξάρτηση από το αλκοόλ, περιλαμβάνουν:\nΑναρτήθηκε από katia στις 12:46 π.μ.\nΑναρτήθηκε από katia στις 10:31 μ.μ.\nΔεν πρόλαβε να πιάσει κρύο κι αρχίσατε να βήχετε; Φτιάξτε ένα ωραίο τσαγάκι που θα σας κάνει να νιώσετε μιά χαρά:\nΑφιερωμένο σε σένα που στάθηκες δίπλα μου τα τελευταία 14 χρόνια...Μπορεί να μην είσαι πια εδώ,αλλά θα σε κουβαλάω μέσα μου...Καλό ταξίδι Έκτορακο μου, σ΄αγαπώ\nΑναρτήθηκε από katia στις 5:08 μ.μ.\nΤο κόκκινο είναι η νέα καυτή τάση στα μαλλιά! Έχουμε αποδείξεις!\nΑνοίγεις την τηλεόραση το βλέπεις μπροστά σου. Μπαίνεις στο TLIFE το συναντάς. Ξεφυλλίζεις περιοδικά και είναι πάλι εκεί. Πρόσφατα μάλιστα περπάτησε και στο κόκκινο χαλί που στρώθηκε για τα Όσκαρ.\nΚυρίες μου! Το κόκκινο είναι το νέο... ξανθό. Ok, μπορεί να μην ξεπεράσει ποτέ την απολυταρχία του ξανθού αλλά φέτος αποκτά τέτοια δυναμική που έκανε πολλές διάσημες να αλλάξουν το χρώμα τους.\nΦυσικά, για μια ακόμη φορά, το trend ξεκίνησε από τα catwalks με κυρίαρχους τους οίκουςMulberry, John Rocha και Lacoste.\nΑναρτήθηκε από katia στις 9:14 π.μ.\n09 Μάρτιος 2011, 16:45\nΑντί να σ΄ αφήσουμε να περάσεις τη μέρα σου στο google, σου παραθέτουμε όλα τα sites παρακάτω.\nΗ αναζήτηση εργασίας στην Ελλάδα είναι κάπως περίπλοκο θέμα, καθώς ακόμα και αυτή η διαδικασία πραγματοποιείται πλέον κυρίως μέσω γνωστών, φίλων και συγγενών. Ταυτόχρονα, φαίνεται πως είναι αρκετά δύσκολο για έναν Έλληνα να αποχωριστεί την αγαπημένη του έντυπη εφημερίδα και να ρίξει μια ματιά στο διαδίκτυο, με αποτέλεσμα αρκετές αγγελίες να βρίσκονται μόνο σε έντυπα.\nΩστόσο, δεν είναι λίγες οι εταιρίες που επιλέγουν το ίντερνετ όταν αναζητούν έμμισθο προσωπικό. Ακονίστε τα ρούτερ σας και ξεχυθείτε στον κόσμο των διαδικτυακών αγγελιών λοιπόν, αφού βέβαια συμβουλευτείτε το Queen που έψαξε και συγκέντρωσε για εσάς όλα τα site με επιλογές από τον ιδιωτικό και δημόσιο τομέα:\nΤην κάνατε την αποτρίχωση και σε λίγο καιρό, άντε πάλι από την αρχη.\nΑναρτήθηκε από katia στις 12:29 π.μ.\nΤα μαλλιά γίνονται ξηρά και άγρια, όταν τα εξωτερικά λέπια της τρίχας ανασηκώνονται, επιτρέποντας στη φυσική υγρασία της τρίχας να διαφύγει από το εσωτερικό της.\nΕτοιμάζεστε για έξοδο σήμερα το βράδυ, αλλά δύο ενοχλητικά σπυράκια… εμφανίστηκαν στη μύτη σας, δίνοντάς της μια αποκριάτικη νότα. Επειδή όμως εσείς δεν είχατε αυτό κατά νου, όταν σκεφτόσασταν την αποψινή σας εμφάνιση, πριν βάλετε τα κλάματα, πηγαίνετε στο μπάνιο,


Η Σιγή Των Πουλιών - Ορθόδοξη Χριστιανική Αδελφότητα "Το Ανέσπερον Φως"\nΜυστικοί Ασκητικοί Αγώνες (Οσίου Παϊσίου)\nΗ Σιγή Των Πουλιών\nΣτην καλύβι του Τιμίου Σταυρού είχε ο Παΐσιος ένα υπαίθριο αρχονταρίκι, όπου κερνούσε λουκουμάκι, δύο - τρία φουντούκια, ξηρά σύκα και νεράκι. Η περιοχή είναι παραδεισένια, αλλά ερημική. Ησυχία αφάνταστη. Κάποια αγριοπούλια απότομα διασχίζουν τον αέρα και ξαφνικά χώνονται σε φυσικές φωλιές. Εδώ ο ερημικός τόπος είναι γεμάτος φωλιές. Φωλιές για πουλιά, φωλιές για ζωάκια, φωλιές για φίδια. Παραδεισένια ησυχία και μοναξιά καλύπτει τα πάντα και στο καλυβάκι επικρατεί υποβλητική φτώχεια. Όλα στενά, όλα μικρά, όλα φτωχά, όλα παλιά. Τίποτε που να αξίζει σ’ αυτόν τον κόσμο. Όλα υπογραμμίζουν την άρνηση του ψέματος και της απάτης.\nΗ περιοχή έχει και πολλά αηδόνια, τα οποία όταν κελαηδούσαν όλα μαζί, ο θόρυβος που έκαναν δεν επέτρεπε να ακούσουν οι επισκέπτες τα θεόπνευστα λόγια του Γέροντα. Δεν ήταν σπάνιες οι φορές (υπάρχουν σχετικές μαρτυρίες π.χ. Ιερομόναχος Χριστόδουλος Καπέτας), ότι τότε ο Γέροντας έλεγε επιτακτικά στα αηδόνια να κοπάσουν: «Κοπάστε (δεν είπε σωπάστε) ευλογημένα, αφού βλέπετε, ότι έχω συζήτηση! Όταν τελειώσω εγώ να αρχίσετε εσείς». Αυτόματα τότε τα πουλιά κόπασαν, χωρίς να κινηθούν από τη θέση τους!\nΗ σιγή των αηδονιών στην εντολή του Γέροντα προκαλούσε έκπληξη στους επισκέπτες, που αδυνατούσαν να αντιληφθούν το μέγεθος της αγιότητάς του. Η αίσθηση που προκαλούσε στους προσκυνητές, στους επισκέπτες, ήταν ότι ήταν άνθρωπος αγγελικών καταστάσεων, αλλά δύσκολα μπορούσαν να ανιχνεύσουν τα ίχνη της υπερβατικότητάς του.\nΟ Γέροντας τα έκανε όλα να φαίνονται τόσο εύκολα. Τα έκανε αβίαστα, χωρίς πίεση, χωρίς άγχος. Βίωναν οι επισκέπτες ουράνιες καταστάσεις, αλλά τους φαίνονταν απόλυτα φυσιολογικές. Γεύονταν το μέλι της θεϊκής αλήθειας κοντά του, χωρίς πάντα να το συνειδητοποιούν άμεσα.\nΤι αντιπροτείνουμε σ’ αυτόν που έταξε ως σκοπό της ζωής του την εκούσια βία και την άρνηση του ιδίου θελήματος; Να κάνει ότι του αρέσει χωρίς να υπολογίζει τον πλησίον του; Να αποκτήσει πολλά χρήματα, σπίτια, περιουσίες; Να ξεχάσει τον Ιησού Χριστό και να γίνει φίλος της ύλης και των δαιμόνων;\nΤι αντιπροτείνουμε σ’ αυτόν που τα κατανοεί όλα ειρηνικά και αδιατάρακτα, που η γλύκα της όψης του είναι κάτι το μοναδικό; Που δεν τον ακουμπούν τα μίση, τα πάθη, αλλά η ακινησία του σώματός του προδίδει ανυπολόγιστη εσωτερική δύναμη, ασύλληπτη ησυχία, απροσμέτρητο βάθος;\nΤι αντιπροτείνουμε σ’ αυτόν που αδιάλειπτα προσεύχεται, που ασκείται στην νοερά εργασία και προσευχή; Που δεν γελάει, δεν μιλάει, σιωπά και χάνεται στην απεραντοσύνη της αγάπης Του; Σ’ αυτόν που κρύβεται, που ζει σε χαμηλές καλύβες, σε σπηλιές, σε ασκηταριά που βρίσκονται σε βαθουλώματα του εδάφους, στην έρημο; Σ’ αυτόν που η λογική του μοιάζει με πύραυλο που κατευθύνεται στον θρόνο του Θεού και γεύεται από τώρα τη Θεία Χάρη;\nΤι να αντιπροτείνουμε λοιπόν σε έναν Άγιο για να τον πείσουμε ότι σφάλει, ότι πρέπει να ξεχάσει όλα όσα ξέρει και να γίνει σαν και εμάς; Χρήματα, πτυχία, αξιώματα, επισκοπικούς και αρχιερατικούς θρόνους;\n(Μιλτιάδης Βιτάλης, «Μυστικοί Ασκητικοί Αγώνες Αγ. Παϊσίου, σελ. 147- 149)


ΑΙΣΙΟΔΟΞΑ είναι τα μηνύματα απ' τη Βρετανία για την πορεία της διαφημιστικής αγοράς στον ημερήσιο τύπο.\nΣύμφωνα με την εταιρεία ZenithOptimedia, οι εφημερίδες ανακάμπτουν με εντυπωσιακούς και σχετικώς απρόσμενους ρυθμούς. Το συμπέρασμα ισχύει ιδίως για τους τίτλους πανβρετανικής κυκλοφορίας, που στους πέντε πρώτους μήνες του έτους εμφάνισαν αύξηση διαφημιστικών εσόδων κατά 9,5%. Βοηθάει και η αγορά για τα θετικά αποτελέσματα σύμφωνα με την ZenithOptimedia, αλλά βοηθάνε και οι ίδιες οι εφημερίδες που βγήκαν απ' το καβούκι τους και διαφημίζουν τα προτερήματα και τις ιδιαιτερότητές τους. Εν γένει για το 2010, προβλέπονται αυξήσεις 7% στην τηλεοπτική διαφήμιση της Βρετανίας, 9,8% στην υπαίθρια διαφήμιση και 4,6% στο Ιντερνετ. Πτώση θα σημειωθεί μόνο στο ραδιόφωνο κατά 2%. Παρεμπιπτόντως την αισιοδοξία για τον χώρο του τύπου ενισχύουν και τα πολύ καλά αποτελέσματα της αμερικανικής εκδοτικής «Gannett Co Inc» (μαμά, μεταξύ άλλων, της «USA Today», μεγαλύτερης εφημερίδας των ΗΠΑ) για το δεύτερο τρίμηνο του 2010. Οπως ανακοινώθηκε, τα κέρδη της αυξήθηκαν κατά 31.000.000 δολάρια σε σχέση με το δεύτερο τρίμηνο του 2009, φθάνοντας έτσι τα 180.300.000 δολάρια. Αλλά και η «New York Times Co.» (βλέπε «New York Times») ανακοίνωσε κέρδη 60.800.000 δολαρίων για το δεύτερο τρίμηνο του 2010, έναντι κερδών 23.500.000 δολαρίων για το αντίστοιχο περυσινό διάστημα.\nΤΗΝ ΙΔΙΑ ΩΡΑ, σύμφωνα με νεότερα στοιχεία, αυξήθηκαν σημαντικά στις ΗΠΑ τα έσοδα των ΜΜΕ με gay χαρακτήρα! Μπορεί οι κυκλοφορίες τους να μειώθηκαν ελαφρά κατά το 2009, αλλά οι εισπράξεις τους από τις ρεκλάμες έφθασαν τα 349.600.000 δολάρια, μια άνοδος που έφτασε το 15,6% σε σχέση με το 2008. Κι αυτό ενώ το ίδιο χρονικό διάστημα ο κλάδος των εφημερίδων εν γένει κατέγραψε πτώση διαφημιστικών εσόδων κατά 28,6% και ο κλάδος των περιοδικών κατά 15,6%. Συνολικά, από το 1996 και εντεύθεν, τα διαφημιστικά έσοδα των αμερικάνικων ΜΜΕ με gay χαρακτήρα αυξήθηκαν κατά 377%. Αν μη τι άλλο, πρόκειται για εξέλιξη που προκαλεί ενδιαφέροντες προβληματισμούς...\nΣΤΟ ΜΕΤΑΞΥ, στην Τουρκία εξακολουθεί να παραμένει μπλοκαρισμένο το YouTube. Είτε λόγω προσβολών στη μνήμη του εθνάρχη Κεμάλ Ατατούρκ, είτε λόγω φορολογικών ζητημάτων (ανάλογα ποια πλευρά πιστεύει κανείς), η δημοφιλής ιστοσελίδα είναι εκτός ορίων για τους τούρκους κυβερνοναύτες. Το ωραιότερο όλων; Η Τουρκική Αρχή Τηλεπικοινωνιών (ΤΙΒ) ανακοίνωσε ότι 44 τούρκικες ιστοσελίδες προσφέρουν πρόσβαση στο YouTube διά της πλαγίας οδού. Κι αυτές οι ιστοσελίδες λοιπόν πήραν την άγουσα για τα δικαστήρια, με την εισαγγελία της Αγκυρας να ζητά την απαγόρευση λειτουργίας τους. Σημειωτέον ότι βάσει του νόμου 5651, έχουν τεθεί εκτός νόμου περισσότερες από 5.000 τούρκικες ιστοσελίδες, ενώ μια σειρά από άλλους νόμους έχουν μπλοκάρει άλλες 500 ιστοσελίδες.\nΜΙΑ ΚΑΙ ΜΙΛΑΜΕ όμως για το Ιντερνετ, αξίζει τον κόπο να δει κανείς τα αποτελέσματα μιας γερμανικής έρευνας. Σύμφωνα με τα στοιχεία της, διπλασιάστηκε σχεδόν ο αριθμός όσων απάντησαν καταφατικά στην ερώτηση «είστε διατεθειμένοι να πληρώσετε για τις ιστοσελίδες των media στο Διαδίκτυο;». Φέτος, σχεδόν ο ένας στους τέσσερις (ποσοστό 23,5%) είναι έτοιμος να βάλει το χέρι στην τσέπη, ενώ το 2009 πάνω κάτω ένας στους οκτώ εξέφραζε ανάλογη πρόθεση. Περισσότεροι από ένας στους δύο πάντως (ποσοστό 54,6%) εξακολουθούν να ανθίστανται, λέγοντας ότι δεν πρόκειται ποτέ να πληρώσουν ούτε μια δεκάρα για «περιεχόμενο» των ΜΜΕ στο Ιντερνετ. Τέλος, αυτοί που όντως σκοπεύουν να δώσουν κάτι, λένε ότι προτιμούν τις κάθε είδους συνδρομές (ποσοστό 36,4%) έναντι των ανά περίπτωση πληρωμών (19%).\nΗ ΤΡΙΤΗ μεγαλύτερη χώρα του κόσμου; Τι άλλο από το νούμερο ένα ιντερνετικό σημείο συνάντησης και σχολιασμού, το «Facebook», που μόλις ξεπέρασε τα 500.000.000 «υπηκόους»! Η κορυφαία ιστοσελίδα των διαδικτυακών social media ξεκίνησε τον Φεβρουάριο του 2004 ως κολεγιακό πρότζεκτ αποκλειστικά και μόνο για τους φοιτητές του φημισμένου Πανεπιστημίου Χάρβαρντ και άνοιξε τις πύλες της σε όλους τον Σεπτέμβριο του 2006. Το «Facebook» είναι το μεγαλύτερο δίκτυο σε όλες τις χώρες του κόσμου, πλην Ρωσίας, Ιαπωνίας και Κίνας. Εκ των συνδρομητών του δε, οι μισοί περιηγούνται στις σελίδες του κάθε μέρα, 34 λεπτά της ώρα οι κατά μέσον όρο. Συνολικά 150.000.000 χρήστες έχουν πρόσβαση στο «Facebook» μέσω των κινητών τους τηλεφώνων.\nΗ «Repubblica» στο κυβερνοδιάστημα\nΤα ερτζιανά καλά κρατούν\n«Δύσκολη πόλη η Θεσσαλονίκη»


Motorola: Κατηγορεί την Apple για τις "εξωφρενικές τιμές" | Techblog.gr\nMotorola: Κατηγορεί την Apple για τις “εξωφρενικές τιμές”\nΠέμπτη, 19/02/2015 · Λορένα Σιούτη Apple Motorola\nΠρόσφατα το New Yorker πραγματοποίησε μια συνέντευξη στον επικεφαλής σχεδιασμού της Apple Jony Ive, ο οποίος μίλησε μεταξύ άλλων και για την Motorola και το Moto Maker. Αν και δεν είπε το όνομα της Motorola, ήταν ξεκάθαρο που αναφερόταν όταν έλεγε για εταιρίες που αφήνουν τους χρήστες να διαλέξουν το design του κινητού τους και ανέφερε ότι αυτό σε κάνει να αποποιείσαι την ευθύνη σου ως designer.\nO CEO της Motorola Rick Osterloh, δεν άργησε να απαντήσει λέγοντας ότι η Motorola ακολουθεί εντελώς διαφορετική φιλοσοφία από την Apple και θεωρεί ότι ο τελικός χρήστης πρέπει να συμπεριλαμβάνεται στη διαδικασία του σχεδιασμού ενός προϊόντος που θα αγοράσει.\nΕπιπλέον, στράφηκε κατά της Apple λέγοντας ότι στην αγορά υπάρχει πραγματική διχοτομία, όπου βλέπεις ανθρώπους σαν την Apple να κερδίζουν πάρα πολλά χρήματα χρεώνοντας τα προϊόντα τους σε εξωφρενικές τιμές. Συμπλήρωσε ότι αυτό δεν θεωρεί ότι είναι το μέλλον, αλλά αντίθετα το μέλλον είναι οι προσιτές τιμές.\n“We do see a real dichotomy in this marketplace, where you’ve got people like Apple making so much money and charging such outrageous prices. We think that’s not the future. We believe the future is in offering similar experiences and great consumer choice at accessible prices”, είπε χαρακτηριστικά.\nΤο ποιος έχει δίκιο θα φανεί στο, αλλά η Apple πάντως με τα iPhone 6 και iPhone 6 Plus και τις συγκεκριμένες τιμές που τα διαθέτει έχει καταφέρει να σπάσει κάθε ρεκόρ πωλήσεων με σχεδόν 75 εκατομμύρια σε ένα τρίμηνο.\nπες τα μήπως και βάλουν λίγο μυαλό εκεί στο μήλο και κατεβάσουν της τιμές τους….μόνο να τα παίρνουν ξέρουν.\nΟταν ο κ.Ive καταφέρει να μην εξέχει η κάμερα από τη πλάτη του smartphone που σχεδιάζει, ας κάνει μαθήματα και κριτική design σε συναδέλφους του.\nΝα προσθέσω επίσης πως το design παραμένει ίδιο στα smartphones της Motorola, αυτό που αλλάζει είναι η επιλογή χρώματα στο bootanimation (νομίζω) και στο υλικό της πλάτης πχ μπορείς να επιλέξεις να είναι από ξύλο. Ετσι αντί να βγάλεις το ίδιο smartphone σε 5-6 διαφορετικά χρώματα, βάζεις το χρήστη να φτιάξει ένα δικό του μοναδικό smartphone βάσει των γούστων του. Δεν είναι πρώτη φορά που το βλέπουμε. Eταιρείες με αθλητικά είδη είχαν από καιρό δώσει την επιλογή στον υποψήφιο αγοραστή να διαλέξει τα χρώματα πχ των παπουτσιών που θέλει να αγοράσει.\nΠροχθές είχα πάει σε ένα Κωτσόβολο και το iphone 6 που είχαν για δείγμα ήταν λυγισμένο! Οι πωλητές μάλιστα μου είπαν ότι έρχονται παιδάκια γυμνασίου και τα λυγίζουν για να σπάσουν πλάκα και έχουν βγει άλλα 2 άχρηστα, και παρόλα αυτά υπάρχουν άνθρωποι που αυτό το κινητό με ποιότητα της πλάκας το πληρώνουν 3-4 φορές πάνω από την πραγματική του αξία.\nΔυστυχώς πάντα θα υπάρχουν άνθρωποι που θα πληρώνουν χοντρά φράγκα για ένα brand name. Επειδή και το exclusivity ή έστω το δήθεν exclusivity θα είναι πάντα ένα προϊόν που θα έχει πάντα το κοινό του.\nΑσχέτως ποιότητας προϊόντος και ασχέτως ποιότητας αγοραστή, η αίσθηση της αυτάρεσκης υπεροχής είναι σήμερα ένα προϊόν που αποτιμάται σε λεφτά. Η Apple έχει καταφέρει να πουλάει αυτό το προϊόν μαζί με τα smartphone της, είτε αρέσει σε εμάς είτε όχι.\nΟταν εχεις τη δυνατοτητα να σκορπας λεφτα για πλακα, δε νομιζω πως νοιαζεσαι για υπερκοστολογηση, αν σε “μαδαει” μια εταιρια ή οπως το ονομαζει ο καθενας τελος παντων. Εγω ειμαι της αποψης πως εφοσον ελευθερη αγορα εχουμε, καθενας κοστολογει οσο νομιζει τα προιοντα του κι απο κει και περα ο καταναλωτης εχει τον τελευταιο λογο. Οταν η Αpple βλεπει πως εχει δημιουργηθει ενας πυρηνας οπαδων που της αποφερει τεραστια εσοδα και ειναι προθυμοι να αγορασουν τα κινητα της και σε ακομα υψηλοτερες τιμες, τοτε πολυ σωστα συνεχιζει την ιδια πολιτικη.\nΗ Apple (κι ο καθενας) βρισκει και τα κανει, κακως λοιπον τα βελη στρεφονται προς αυτην. Μπορεις να βγαλεις συσκευη ή/και λειτουργικο για να αποσπασεις πελατες και να μη καταληξουνε στην Apple; Βρες τροπο και καν’το, ολα τ’αλλα ειναι να’χαμε να λεγαμε. Μιλαω απο τεχνικης και λειτουργικης αποψης, διοτι το θεμα “μοστρα” ειναι αλλουνου παπα ευαγγελιο και δυσκολα θα αποσπασεις τετοιου ειδους πελατη.\nΤο καλό και ποιοτικό Smartphone – λειτουργικό κοστίζει. Δεν το κατάλαβα, εδώ έχει το σκουπίδι το Note 4 850 ευρώ και τα “καλά” Motorola 500-600, δεν θα κοστίσει το ανάλογο ποσό το κόσμημα της Apple; Αν είναι δυνατόν δηλαδή. Όποιος έχει πιάσει στα χέρια του Android και μετά έπιασε IOS – MacOS έστω για 15 λεπτά, καταλαβαίνει την διαφορά στην τιμή. Προχθές έβλεπα κάτι λάπτοπ Mac 13άρια αν δεν κάνω λάθος, 1300 ευρώ στο Πλαίσιο, τα οποία δεν υπάρχει περίπτωση να τα σκάσω για να τα αγοράσω. Ότι έπαθα την πλάκα μου όμως με την σταθερότητα του συγκεκριμένου λειτουργικού, η αλήθεια να λέγεται. Smooth, ελαχιστοποιήσεις, σταθερότητα, Tasking, τα πάντα όλα, εκπληκτικό και όποιος το αμφισβητήσει, είναι απλά Hater που δεν έχει ιδέα απο Apple. Ναι οκ ακριβό, μα δεν διαφωνώ, εγώ πάνω απο 120-150 για τηλέφωνο δεν θα δώσω ποτέ, αλλά απο την στιγμή που υπάρχουνε σκουπίδια με Android σε αυτές τις υψηλές τιμές, η Apple δικαιολογείται να πουλάει όχι 500-800, αλλά 1500 ευρώ. Και με τέτοια υποστήριξη για τόσα χρόνια; Πλάκα κάνουμε; ΥΓ.Πόσο γουστάρω τώρα που θα μου την πέσουνε 30 Android Funboys που δεν έχουνε ιδέα απο Mac για να με φάνε! Μισό, πάω να πάρω πόπ κόρν… Συνέχεια »\nΓια τα αντίστοιχα μοντέλα των άλλων εταιριών, Samsung Alpha, Note 4, Galaxy S4, S5, Nexus, HTC, LG G3, Flex, Xperia Z1, Lumia 930, δεν βλέπω αντιδράσεις παρά μόνο όποτε ανοίγει καινούριο θέμα για την Apple απο τους γνωστούς αγνώστους Haters. Αλλά όσα δεν φτάνει η αλεπού ε;\nμιλάς για laptop….οσο για τα κινητά ναι το ios είναι ποιο smooth δεν νομίζω να νομίζει κανείς το αντίθετο….\nΜιλάω και για κινητά και για λάπτοπ και γενικά συστήματα της apple με το λειτουργικό της. Απλά σήμερα έτυχε και είδα απο κοντά και τα τελευταία; της μοντέλα στα λάπτοπ και το ανέφερα σαν παράδειγμα. Ναι τσιμπημένη τιμή αλλά απο ποιότητα και σταθερότητα είναι μπροστά.\nΗ apple αν ήταν λίγο έξυπνη θα κατέβαζε της τιμές σε φυσιολογικά επίπεδα και θα είχε καλύτερα αποτελέσματα απο τώρα.\nΓια τα laptop της καλά είναι αλλα η ms εκεί σε αυτά τα θέματα είναι αρχηγός έχω δουλέψει mac ωραία είναι ωραίο περιβάλλον αλλά οχι για της τιμές αυτές.\nΚινητο με ποιοτητα της πλακας το iPhone με το unibody αλουμινενιο σασι επειδη καποιοι προσπαθουν να το λυγισουν; Τι αλλο θα διαβασουμε πια;;;\nΦίλε Genesis κοστίζει τα διπλά αλλά ενα μηχάνημα λάπτοπ της Apple έχει και την τριπλάσια διάρκεια ζωής έτσι. Τουλάχιστον τα παλαιότερα, για τα σημερινά δεν γνωρίζω. Ξέρω άτομα κολλημένα με Apple, που έχουμε υπολογιστές 7-8 χρόνια και δεν το αλλάζουνε με τίποτα. Σε Windows, ενα λάπτοπ αγοράζεις με 4 γίγα μνήμη και με έναν Firefox και ένα Kaspersky που θα του περάσεις σέρνεται το μηχάνημα ολόκληρο. Και μιλάμε για προγράμματα που πρίν ελάχιστα χρόνια τα έτρεχες με μισό γίγα μνήμη. Τι αλλάζει στον κώδικα των προγραμμάτων των Windows κάθε χρόνο και τα καθιστά 50% τυλάχιστον πιο βαριά; Είναι η πάγια τακτική των πολυεθνικών με σκοπό να πουλάνε Hardware και να αγοράζουνε τα πρόβατα. Και η Apple φυσικά τα ίδια κάνει, αλλά τα κομμάτια της έχουνε και μια Α – σε σχέση με τα Windows – διάρκεια ζωής. Δες για παράδειγμα και τα κινητά, με iPhone 4 έχεις ενα αξιοπρεπέστατο τηλέφωνο που τρέχει τα πάντα όλα. Και μιλάμε τώρα για 5 χρόνια τηλέφωνο. Σε Android, και δή όσοι ασχολούμασταν με Samsung, απο το 2010 έχουμε αλλάξει το λιγότερο 3-4 τηλέφωνα. Ψέματα; Κάνε και έναν λογαριασμό να δείς πόσο σου κόστισαν και τι υποστήριξη – αναβαθμίσεις είχες όλο αυτό το διάστημα. Εμένα… Συνέχεια »


Πώς να θέσετε μικρούς στόχους απώλειας βάρους.\nΠώς όμως μπορούμε να βάλουμε fitness στόχους που θα κρατήσουμε; Εάν στοχεύουμε σε μια μεγάλη απώλεια βάρους θα πρέπει να καταλάβουμε ότι δεν μπορεί να αποφευχθεί χωρίς ταυτόχρονα να αλλάξουμε διατροφικές συνήθειες.\nΌπως εξηγεί η γυμνάστρια Χάνα Λιούιν «οι άνθρωποι υποτιμούν το μέγεθος της προσπάθειας που πρέπει να καταβάλουν για να αλλάξουν την εμφάνιση τους». Η ίδια τους συμβουλεύει να επικεντρωθούν σε θετικούς fitness στόχους, όπως για παράδειγμα να τρέχουν 5χιλιόμετρα καθημερινά ή να σηκώνουν 30 κιλά βάρος, από το να σκέφτονται συνέχεια πώς θα μειωθεί η κοιλιά και θα σφίξουν οι γλουτοί τους.\nΕξίσου αποτελεσματικό είναι να καθορίσουμε τι είναι σημαντικό για εμάς. Η γυμνάστρια Ρούμπι Τούτλεμπι συμβουλεύει να θέτουμε μικρούς στόχους και να ανεβάζουμε τον πήχη σταδιακά. Να μην πάμε δηλαδή μονομιάς να κάνουμε τρίαθλο, αλλά να ξεκινήσουμε με μερικά σετ πους απ, που θα μας οδηγήσουν σε άλλες ασκήσεις, μέχρις ότου να καταφέρουμε να κάνουμε τη διαφορά στον χρόνο που αφιερώνουμε καθημερινά στην προπόνηση μας και στο σώμα μας.\nΕπίσης, το να κάνουμε μια άσκηση που μας ευχαριστεί βοηθά στην επίτευξη του στόχου μας, όπως το να έχουμε δίπλα μας έναν πώς να θέσετε μικρούς στόχους απώλειας βάρους γυμναστή ή να κάνουμε προπόνηση μαζί με έναν φίλο, αποτελούν κίνητρο για τη συνεχή προσπάθεια μας.\nΤο να κρατάμε σκορ είναι μια εξαιρετική πώς να θέσετε μικρούς στόχους απώλειας βάρους με καταπληκτικά αποτελέσματα. Οι στόχοι αποτελέσματος αφορούν τους αθλητές που έχουν μεγάλα σχέδια, όπως είναι ένας μαραθώνιος. Οι στόχοι απόδοσης είναι για εκείνους που θέλουν να καταλάβουν, αν βρίσκονται στο σωστό μονοπάτι.\nΟι στόχοι προόδου αφορούν τις καθημερινές μας δραστηριότητες, όπως το να μπορέσουμε να πηγαίνουμε στο γυμναστήριο 3 φορές την εβδομάδα, να ακολουθούμε μια υγιεινή διατροφή κλπ. Και φυσικά το πιο σημαντικό.\nΟι καλύτερες τροφές για να κάψετε το λίπος στην κοιλιά Σημειακή κάψιμο λίπους Το πιο αποτελεσματικό περιτύλιγμα σώματος στο σπίτι. Το πιπέρι αναδιπλώνεται 7 ελαφριά ροφήματα που θα σας βοηθήσουν να πείτε αντίο στο περιττό βάρος Συμβουλές αδυνατίσματος στο σπίτι\nΠλην αυτού, η επαρκής ημερήσια κατανάλωση πρωτεΐνης από τα γεύματα...\nΔιευκολύνετε την κένωση του οισοφάγου με τους ακόλουθους τρόπους: Κατά...\nΑκόμα και η δίαιτα. Εχει πολλά να ανακαλύψει για τη...\nΒάλτε ισχυρή θέληση και αποφασιστικότητα και θα είστε στο σωστό...\nΔιατροφή για απώλεια λίπους-Σχόλια,βοήθεια!


Σιδηροδρομικά Νέα: Γιατί εκτροχιάστηκε το πρόγραμμα ιδιωτικοποιήσεων\n«Μπαλάκι» οι ευθύνες για τις καθυστερήσεις σε κρίσιμους διαγωνισμούς. Δυσαρέσκεια ΤΑΙΠΕΔ για τη στάση κυβέρνησης και κρατικού μηχανισμού. Οι παρεμβάσεις της Κομισιόν και ο ρόλος του ΣτΕ. Ποιοι διαγωνισμοί «εκτροχιάστηκαν».\nΟύτε 300 εκατ. ευρώ δεν έχει καταφέρει να συγκεντρώσει το Ταμείο Ιδιωτικοποιήσεων (ΤΑΙΠΕΔ) στο επτάμηνο του 2014, ενώ θεωρείται απίθανο να επιτευχθεί ο στόχος για έσοδα άνω του ενός δισ. ευρώ για το σύνολο του έτους.\nΗ συνεχής υστέρηση στους στόχους εσόδων από ιδιωτικοποιήσεις, παρά το γεγονός πως αναμορφώνονται συνεχώς προς τα κάτω κατά τη διάρκεια του έτους (από 2,5 δισ. σε 1,5 δισ. και στη συνέχεια σε περίπου 1 δισ. ευρώ), αποδίδεται από τη διοίκηση του ταμείου σε «αντικειμενικούς παράγοντες».Την ίδια στιγμή, όμως, "φωτογραφίζουν" την κυβέρνηση για τις καθυστερήσεις.\nΟσο για τις πληροφορίες περί συμφωνίας για αναστολή του προγράμματος ιδιωτικοποιήσεων, κάτι τέτοιο δεν έχει πέσει στην αντίληψη της διοίκησης του ΤΑΙΠΕΔ. Υπενθυμίζουν μάλιστα πως προ 15θημέρου έγινε ολόκληρη σύσκεψη στο Μέγαρο Μαξίμου με συμμετοχή του πρωθυπουργού Αντ. Σαμαρά, του Ευαγγ. Βενιζέλου, του υπουργού Οικονομικών Γκ. Χαρδούβελη και του κ. Εμίρη με στόχο την επιτάχυνση του προγράμματος. Αμέσως μετά ο αντιπρόεδρος της κυβέρνησης είχε δηλώσει πως "η κυβέρνηση θα επισπεύσει τις διαδικασίες, καθώς θα επιχειρήσει να εκμεταλλευτεί το κλίμα της περιόδου αξιώνοντας καλύτερες τιμές από τους δυνητικούς επενδυτές". Οπως υποστηρίζουν είναι άλλο πράγμα η ανοχή για τα δημοσιονομικά υποκατάστατα που πρέπει να βρει η κυβέρνηση εξαιτίας των καθυστερήσεων και άλλο πράγμα η αναστολή του προγράμματος ιδιωτικοποιήσεων.\nΤο ΤΑΙΠΕΔ δύσκολα θα εισπράξει μέχρι το τέλος του χρόνου έσοδα από εν εξελίξει διαγωνισμούς όπως ταπεριφερειακά αεροδρόμια (οι δεσμευτικές προσφορές κατατίθενται στα τέλη Σεπτεμβρίου), η ΤΡΑΙΝΟΣΕ, το ιπποδρομιακό στοίχημα, κλπ. Ακόμα και αν επιλεγούν οι επενδυτές πριν το τέλος Δεκεμβρίου θα απαιτηθεί η έγκριση του Ελεγκτικού Συνεδρίου, κ.λπ., μέχρι να καταβληθεί το τίμημα.


Η Κίνα νακοίνωσε τους πρώτους τρεις θανάτους ασθενών εξαιτίας επιπλοκών της COVID-19 στη Σαγκάη αφότου επιβλήθηκε lockdown στην κινεζική οικονομική πρωτεύουσα, στα τέλη του Μαρτίου. Στην Αλγερία δεν καταγράφηκε ανένα νέο κρούσμα του νέου κορονοϊού σε 24 ώρες, για πρώτη φορά από την εκδήλωση της πανδημίας\nΟι υγειονομικές αρχές της Κίνας ανακοίνωσαν σήμερα τους πρώτους τρεις θανάτους ασθενών εξαιτίας επιπλοκών της COVID-19 στη Σαγκάη αφότου επιβλήθηκε lockdown στην κινεζική οικονομική πρωτεύουσα, στα τέλη του Μαρτίου. Ο ασιατικός γίγαντας, όπου οι αρχές συνεχίζουν να εφαρμόζουν πολιτική «μηδέν κρουσμάτων» του νέου κορονοϊού, επισήμως δεν έχει καταγράψει παρά 4.641 θανάτους εξαιτίας της COVID-19 αφότου ταυτοποιήθηκε ο SARS-CoV-2 στο έδαφός της, στην πόλη Γουχάν, στα τέλη του 2019. Σε ανακοίνωσή του που μεταφορτώθηκε σε ιστότοπους κοινωνικής δικτύωσης, ο δήμος της Σαγκάης διευκρίνισε ότι οι τρεις ασθενείς που υπέκυψαν ήταν ηλικιωμένοι με υποκείμενα νοσήματα. Οι δύο προηγούμενοι θάνατοι εξαιτίας της COVID-19 στην Κίνα είχαν ανακοινωθεί στα μέσα του Μαρτίου στην επαρχία Τζιλίν (βορειοανατολικά), που γειτονεύει με τη Βόρεια Κορέα.\nΣτη Σαγκάη επιβεβαιώθηκαν 19.831 ασυμπτωματικά κρούσματα του ιού το τελευταίο 24ωρο, από 21.582 το Σάββατο, ενώ καταγράφηκαν 2.417 συμπτωματικοί ασθενείς, από 3.238 την προηγουμένη. Η κινεζική οικονομική πρωτεύουσα έχει μετατραπεί πλέον σε θέατρο της χειρότερης έξαρσης της πανδημίας από την εκδήλωση της υγειονομικής κρίσης, με δεκάδες χιλιάδες κρούσματα να επιβεβαιώνονται καθημερινά. Στη μητρόπολη έχουν γίνει πάνω από 200 εκατομμύρια εξετάσεις νουκλεϊκού οξέος από τη 10η Μαρτίου, στο πλαίσιο της προσπάθειας των αρχών να θέσουν υπό έλεγχο την κατάσταση. Οι 25 εκατομμύρια κάτοικοι της Σαγκάης παραμένουν υπό αυστηρό περιορισμό από τα τέλη του περασμένου μήνα και αρκετοί διαμαρτύρονται για προβλήματα εφοδιασμού, μεταξύ άλλων.\nΣτη Γερμανία επιβεβαιώθηκαν 20.482 κρούσματα του SARS-CoV-2 τις προηγούμενες 24 ώρες, με το σύνολό τους να φθάνει τα 23.437.145, κατά τα δεδομένα που δημοσιοποίησε σήμερα το Ινστιτούτο Ρόμπερτ Κοχ, ο φορέας επιδημιολογικής επιτήρησης της χώρας. Οι θάνατοι 11 ασθενών εξαιτίας επιπλοκών της COVID-19 αύξησαν τον απολογισμό των θυμάτων της πανδημίας του νέου κορονοϊού στη χώρα στους 132.953 νεκρούς, σύμφωνα με την ίδια πηγή.\nΤο υπουργείο Υγείας της Αλγερίας ανακοίνωσε χθες Κυριακή ότι τις προηγούμενες 24 ώρες δεν επιβεβαιώθηκε κανένα κρούσμα του SARS-CoV-2, για πρώτη φορά από την εκδήλωση της πανδημίας του νέου κορωνοϊού στην επικράτειά της πριν από δύο και πλέον χρόνια, την 25η Φεβρουαρίου 2020. Τουλάχιστον σύμφωνα με τα επίσημα δεδομένα, ο απολογισμός των θυμάτων της πανδημίας παραμένει αμετάβλητος στους 6.874 νεκρούς εξαιτίας επιπλοκών της COVID-19 επί συνόλου 265.739 καταγεγραμμένων μολύνσεων από τον SARS-CoV-2. Ο βαρύτερος απολογισμός θυμάτων μέσα σε μια μέρα (49 θάνατοι) είχε καταγραφεί την 28η Ιουλίου 2021, ενώ ο υψηλότερος αριθμός μολύνσεων (2.521) ανακοινώθηκε την 25η Ιανουαρίου φέτος στο κράτος αυτό της βόρειας Αφρικής, το οποίο μετρά περίπου 44 εκατομμύρια κατοίκους.\nΤο υπουργείο Υγείας της Χιλής ανακοίνωσε χθες Κυριακή ότι τις προηγούμενες 24 ώρες επιβεβαιώθηκαν 1.424 κρούσματα του SARS-CoV-2 και υπέκυψαν 32 ασθενείς εξαιτίας επιπλοκών της COVID-19. Ο απολογισμός των θυμάτων της πανδημίας του νέου κορωνοϊού στη χώρα της Λατινικής Αμερικής έφθασε τους 57.263 νεκρούς επί συνόλου 3.530.258 μολύνσεων. Ο δείκτης θετικότητας βρίσκεται στο 4,28% σε εθνική κλίμακα και στο 4,95% στη μητροπολιτική περιοχή της πρωτεύουσας Σαντιάγο. Τα ενεργά κρούσματα είναι 10.724. Σε μονάδες εντατικής θεραπείας (ΜΕΘ) νοσηλεύονται διασωληνωμένοι 407 ασθενείς. Τις τελευταίες δύο εβδομάδες, ο αριθμός των κρουσμάτων μειώθηκε 55%.\nΗ Υπηρεσία Ελέγχου και Πρόληψης Νόσων της Κορέας (KCDA) ανακοίνωσε σήμερα ότι τις 24 ώρες ως τα μεσάνυχτα χθες Κυριακή επιβεβαιώθηκαν 47.743 κρούσματα του SARS-CoV-2 και υπέκυψαν 132 ασθενείς εξαιτίας επιπλοκών της COVID-19. Ο απολογισμός των θυμάτων της πανδημίας έφθασε τους 21.224 νεκρούς επί συνόλου 16.353.495 μολύνσεων, κατά την KCDA. Ο δείκτης θνητότητας παρέμεινε αμετάβλητος στο 0,13%. Τα κρούσματα μειώθηκαν σε σύγκριση με τα 93.001 της προηγουμένης και από τα 90.917 της περασμένης Πέμπτης, καθώς η εξάπλωση του ιού παρουσιάζει πτωτική τάση από τη 17η Μαρτίου, όταν καταγράφηκε ρεκόρ 620.000 και πλέον μολύνσεων, η κορύφωση του κύματος που αποδίδεται στην πιο μεταδοτική παραλλαγή Όμικρον και ιδίως στην υποπαραλλαγή BA.2. Ο αριθμός των ασθενών με την COVID-19 στα νοσοκομεία σε κρίσιμη κατάσταση, δείκτης-κλειδί, μειώθηκε στους 850 (–43 σε 24 ώρες). Έχει εμβολιαστεί πλήρως κατά της COVID-19 το 86,8% του πληθυσμού των 52 εκατομμυρίων κατοίκων της Νότιας Κορέας, ενώ το 64,3% έχει λάβει αναμνηστικές δόσεις.\nΤο υπουργείο Υγείας της Μαλαισίας ανακοίνωσε σήμερα ότι τις 24 ώρες ως τα μεσάνυχτα χθες Κυριακή υπέκυψαν 12 ασθενείς εξαιτίας επιπλοκών της COVID-19 και επιβεβαιώθηκαν 6.623 κρούσματα του SARS-CoV-2. Ο απολογισμός των θυμάτων της πανδημίας του νέου κορωνοϊού στη χώρα 33 εκατ. κατοίκων έφθασε τους 35.421 νεκρούς επί συνόλου 4.389.025 μολύνσεων. Τα λεγόμενα ενεργά κρούσματα μειώθηκαν στα 103.900. Σε μονάδες εντατικής θεραπείας (ΜΕΘ) νοσηλεύονται 126 ασθενείς με την COVID-19, 76 διασωληνωμένοι. Έχει εμβολιαστεί πλήρως κατά της COVID-19 το 80,4% του πληθυσμού, ενώ το 48,9% έχει λάβει αναμνηστικές δόσεις.


MALEV - Σελίδα 2 - airliners.GR\nΔημοσίευσηαπό dab4coins » 28 Ιαν 2009, 20:05\nΑ ωραία γιατί σκέφτομαι για Βουδαπέστη τον Μάρτιο(έχω πετάξει ήδη 2 φορές με την εταιρία και τη θεωρώ αξιοπρεπέστατη)\nΤώρα όμως φίλε Cyverius μία άλλη απορία..\nΗ Malev στη Oneworld\nH Aeroflot στη Skyteam..\nΝα υποθέσω ότι η πρώτη θα αποχωρήσει απο τη συμμαχία της;;\nΔημοσίευσηαπό Cyverius » 28 Ιαν 2009, 20:08\nΠροφανώς κάτι τέτοιο θα γίνει... δε μπορεί από αλλού να τρώει, αλλού να πίνει και αλλού να δίνει τα μίλια\nΔημοσίευσηαπό manos_p » 25 Μαρ 2009, 22:39\nΚαλησπέρα! Πρόσφατα ταξίδεψα με την εν λόγω εταιρεία! Μπορώ να πω άριστα! Νέα αεροσκάφη, το προσωπικό επαγγελαμτίες αλλά το παράπονο μου είναι το φαγητό! Πιστεύω πως για μία πτήση 2 ωρών δεν διαρκεί ένα μικρό απλό σάντουιτς! Πιο πολλά δίνει η Athens σε μία πτήση εσωτερικού!\nΕλπίζω αυτό να διορθωθεί μελλοντικά!\nΔημοσίευσηαπό manos_p » 10 Αύγ 2009, 08:43\nΠλέον οι Ουγγρικές Αερογραμμές έχουν νέο οnline booking system.Το οποίο εκ πρώτης άποψης φαίνεται πιο γρήγορο από το προηγούμενο (βλέπεις ολοκληρωμένη τιμή από το 2ο βήμα και βλέπεις τύπο αεροσκάφος από το τρίτο). Ενα μειωνέκτημα είναι πως παρέχεται σε Ουγγρικά,Αγγλικά και Γερμανικά ενώ παλιά είχε και Ελληνικά\nΔημοσίευσηαπό IATA/TASOS » 10 Αύγ 2009, 09:45\nmanos_p έγραψε: Καλησπέρα! Πρόσφατα ταξίδεψα με την εν λόγω εταιρεία! Μπορώ να πω άριστα! Νέα αεροσκάφη, το προσωπικό επαγγελαμτίες αλλά το παράπονο μου είναι το φαγητό! Πιστεύω πως για μία πτήση 2 ωρών δεν διαρκεί ένα μικρό απλό σάντουιτς! Πιο πολλά δίνει η Athens σε μία πτήση εσωτερικού!\nδεν είναι η μοναδική εταιρεία που προσφέρει μόνο το σαντουιτσάκι.\nαν πετάξεις με αλιτάλια ή ΚΛΜ θα δείς πολλά χειρότερα.\nτελικά μόνο οι ελληνικές εταιρείες ακόμα προσφέρουν το γευματάκι.\nΔημοσίευσηαπό aakunz » 10 Αύγ 2009, 10:13\nmanos_p έγραψε: Πλέον οι Ουγγρικές Αερογραμμές έχουν νέο οnline booking system.Το οποίο εκ πρώτης άποψης φαίνεται πιο γρήγορο από το προηγούμενο (βλέπεις ολοκληρωμένη τιμή από το 2ο βήμα και βλέπεις τύπο αεροσκάφος από το τρίτο). Ενα μειωνέκτημα είναι πως παρέχεται σε Ουγγρικά,Αγγλικά και Γερμανικά ενώ παλιά είχε και Ελληνικά\nΤο νέο online booking είναι φτιαγμένο από την Amadeus, απολύτως συμβατό με το Amadeus Altéa Sell, το οποίο χρησιμοποιεί η Malév για τις κρατήσεις της. Πραγματικά πολύ καλό και αξιόπιστο.\nΔημοσίευσηαπό al.porto » 12 Αύγ 2009, 06:42\nΔημοσίευσηαπό Socrates » 12 Αύγ 2009, 11:04\nΤο αναφέρει και στο in flight magazine της εταιρείας. Η παραγγελία έγινε στο Air Show του Παρισιού. Αναλυτικά η είδηση:\nhttp://airlineworld.wordpress.com/2009/ ... superjets/\nΔημοσίευσηαπό AirNewZealand » 12 Αύγ 2009, 17:42\nΥπάρχει και η ItAli Airlines που διεκδικεί την πρωτιά, αφού έχει παραγγείλει 10 SSJ100, αν και οι δύο συμφωνίες υπογράφησαν την ίδια χρονική περίοδο. Πάντως, θα είναι η πρώτη δυτική εταιρεία που θα χτησιμοποιήσει το SSJ, αφου θα παραλάβει το πρώτο της τέλος 2009/αρχές 2010, ενώ η Malev το 2011.\nΔημοσίευσηαπό manos_p » 18 Αύγ 2009, 20:31\nΗ Μalev στον ΑΙΑ έχει baggage drop off για όσους έχουν κάνει τσεκ ιν από το net?\nΔημοσίευσηαπό manos_p » 29 Σεπ 2009, 22:09\nVote and win!!! Ψηφίστε για το special livery των Ουγγρικών Αερογραμμών!\nΔημοσίευσηαπό NFEEFE » 30 Σεπ 2009, 00:17\nΠολυ λουλουδικο παιζει...!\nΜερικα ειναι πολυ ωραια!!\nΡε παιδια, πολλη ψηφοφορια εχει πεσει τελευταια...!!!\nΤελευταία επεξεργασία από NFEEFE σε 30 Σεπ 2009, 00:20, έχει επεξεργασθεί 1 φορά συνολικά.\nΔημοσίευσηαπό lewton » 30 Σεπ 2009, 00:18\nmanos_p έγραψε: Vote and win!!! Ψηφίστε για το special livery των Ουγγρικών Αερογραμμών!\nΑ το ανέβασαν;\nΈχω πετάξει 2 φορές με το συγκεκριμένο Q-400. Κάπως νιώθω τώρα.\nΔημοσίευσηαπό Thanasis_U2 » 17 Δεκ 2009, 09:11\nκαλημέρα σας! αύριο που πετάω με την Ουγγάρεζα από Βαρσοβία - Αθήνα μέσω Βουδαπέστης, το δευτέρο σκέλος το κάνω με Β738. Ισχύει ακόμα ότι οι 6 πρώτες σειρές είναι τύπου Business?\nκαι κάτι ακόμα, κατά την διάρκεια της πτήση μπορούμε να αγοράσουμε κανένα αεροπλανάκι 1/200?\nΔημοσίευσηαπό lewton » 17 Δεκ 2009, 10:47\nThanasis_U2 έγραψε: καλημέρα σας! αύριο που πετάω με την Ουγγάρεζα από Βαρσοβία - Αθήνα μέσω Βουδαπέστης, το δευτέρο σκέλος το κάνω με Β738. Ισχύει ακόμα ότι οι 6 πρώτες σειρές είναι τύπου Business?\nΤι εννοείς ακόμα;\nΕίπαν ότι θα το αλλάξουν;\nΤον Αύγουστο που ήρθα Αθήνα με 738 ήταν όντως business, και κάθε σειρά με 2 καθίσματα στη μια πλευρά και 3 στην άλλη.


Το κτήριο του παλιού αντλιοστάσιου στον Πηνειό\nΠαλιά διυλιστήρια (1969)\nΚατασκευή δικτύου φ500 (1972)\n1940: Η Ε.Υ.Η.Λ συνεχίζει την πορεία της ως κοινωφελής τοπικός αυτοδιοικούμενος οργανισμός. Κατορθώνει σε δέκα χρόνια (1930-1940) να διπλασιάσει την κατανάλωση ρεύματος και να υπερδιπλασιάσει το νερό ανά κάτοικο. Η Λάρισα είχε την υψηλότερη ανά κάτοικο κατανάλωση στην επαρχιακή Ελλάδα, στα δύο αυτά είδη. Με τροποποίηση του καταστατικού της Ε.Υ.Η.Λ. με τον Αν. Νόμο της 10 Αυγούστου 1940 μετονομάζεται σε «Οργανισμό Υδρεύσεως και Ηλεκτροφωτισμού Λαρίσης» ή Ο.Υ.Η.Λ.\n1940-1950: Στη διάρκεια του πολέμου ο Ο.Υ.Η.Λ. υπέστη σοβαρές ζημιές, από βομβαρδισμούς και σεισμούς, σε υδρόμετρα δίκτυα, ενώ ράγισε και ο υδατόπυργος. Κατά την Γερμανο-Ιταλική κατοχή, η διοίκηση του Οργανισμού έστρεψε τις προσπάθειές της σε τρεις κυρίως κατευθύνσεις:\n•\tΕξασφάλιση ρεύματος και νερού στους κατοίκους.\n•\tΕπιβίωση του προσωπικού του και των οικογενειών τους.\n•\tΣυντήρηση μηχανημάτων και δικτύων.\nΟι συνολικές ζημιές του Ο.Υ.Η.Λ. στη διάρκεια του πολέμου υπολογίσθηκαν, το 1945, σε 14 εκ. δρχ. (ποσό τεράστιο τότε). Μετά την απελευθέρωση, προχωράει σε ανασυγκρότηση με δεδομένη την κερδοφόρα (από το 1946) λειτουργία του.\n1950-1960: Στη δεκαετία αυτή η ραγδαία ανάπτυξη επιφέρει έντονες διαφοροποιήσεις στην οικονομική και κοινωνική ζωή της πόλης και της περιοχής. Ο πληθυσμός της αυξάνει με εκπληκτικό ρυθμό. Ο Ο.Υ.Η.Λ., για να εξασφαλίσει στον υπερπληθυσμό αυτό νερό και φως, προβαίνει σε επεκτάσεις των δικτύων υδρεύσεως, κατά πολλά χιλιόμετρα, και στην ίδρυση νέου διυλιστηρίου το οποίο εγκαινιάζεται στις 17 Σεπτεμβρίου 1956. Το 1960 η Δ.Ε.Η. εξαγοράζει απ’ τον Ο.Υ.Η.Λ. το προνόμιό του για το ρεύμα, τις μηχανολογικές του εγκαταστάσεις με το δίκτυο και απορροφάει το προσωπικό του.\n1960-1980: Η έκρηξη της αστυφιλίας πολλαπλασιάζει τις ανάγκες της Λάρισας στον τομέα της ύδρευσης. Αρχίζει να συζητιέται από το Δημοτικό Συμβούλιο, το θέμα της Δημοτικοποίησης του Ο.Υ.Η.Λ. Στις 17/12/1973 το Δημοτικό Συμβούλιο αποφασίζει, να λειτουργήσει ως «Δημοτική Επιχείρηση Ύδρευσης Λάρισας». Έτσι γεννιέται η Δ.Ε.Υ.Λ. Στις 25/01/1977 το Δημοτικό Συμβούλιο ομόφωνα αποφασίζει την προσθήκη στη Δ.Ε.Υ.Λ. του κλάδου της αποχέτευσης. Έτσι η Δ.Ε.Υ.Λ. μετονομάζεται σε Δ.Ε.Υ.Α.Λ. Σκοπός του νέου κλάδου είναι η κατασκευή έργων αποχέτευσης, η συντήρησής τους και η πληρέστερη εκμετάλλευση των ήδη υφισταμένων και κατασκευαζόμενων δικτύων.\n1980-2000: Είναι ίσως η πιο σημαντική περίοδος για την ύδρευση της Λάρισας. Στόχος της Δ.Ε.Υ.Α.Λ. είναι να εξασφαλιστεί αρκετό και υγιεινό νερό για μια πόλη, που οι απαιτήσεις καθημερινά μεγαλώνουν. Ο Πηνειός δε μπορεί να αποτελεί μοναδική πηγή υδροδότησης, αφού η ρύπανσή του καθημερινά μεγαλώνει και η ποσότητα του νερού συνεχώς μειώνεται, έτσι η Δ.Ε.Υ.Α.Λ. οδηγείται στην αναζήτηση νέων πηγών ύδρευσης.\n•\tΤο 1981 η Δ.Ε.Υ.Α.Λ. εντάσσεται στις διατάξεις του Νόμου Ν. 1069/80 «περί κινήτρων για ίδρυση Επιχειρήσεων Ύδρευσης-Αποχέτευσης» και αποκτά τη μορφή που έχει σήμερα. Σύμφωνα με τον Π.Δ. 379/10-4-81 η Δ.Ε.Υ.Α.Λ. είναι Νομικό πρόσωπο ιδιωτικού δικαίου, κοινωφελούς χαρακτήρα, με αντικείμενό της την ύδρευση και αποχέτευση.\n•\tΤο 1986 αρχίζει μια σειρά γεωτρήσεων στην περιοχή της Γιάννουλης. Αυτές προμηθεύουν στην πόλη το 65% περίπου του συνολικού νερού που χρειαζόταν. Όμως χρειαζόταν ένα ποσοστό 35% από το νερό του ποταμού. Το Σεπτέμβριο του 1988, ο Πηνειός στερεύει κυριολεκτικά. Η Λάρισα περνάει 60 περίπου ώρες, χωρίς τακτική υδροδότηση. Ύστερα από πιέσεις της Δ.Ε.Υ.Α.Λ., εγκρίνεται η χρηματοδότηση του έργου μιας νέας ομάδας γεωτρήσεων στην περιοχή του Αμπελώνα. Το έργο των γεωτρήσεων και του αγωγού μεταφοράς ολοκληρώνονται σε χρόνο ρεκόρ (Μάρτιος-Ιούνιος 1989) και η Λάρισα αποκτάει τη δυνατότητα υδροδότησής της, κατά 100% από τις γεωτρήσεις.\n•\tΤο 2000 ολοκληρώνεται το έργο των γεωτρήσεων στα Πλατανούλια και του αγωγού μεταφοράς ώστε να υπάρχει πλήρης κάλυψη των αναγκών της πόλης. Αυτή τη στιγμή η Λάρισα προμηθεύεται νερό από 17 συνολικά γεωτρήσεις (5 στη Γιάννουλη, 7 στον Αμπελώνα και 5 στα Πλατανούλια).


Νίκη Κεραμέως: Θα πραγματοποιούνται κανονικά η πρωινή προσευχή και ο αγιασμός στα σχολεία • Η μεγαλύτερη μαθητική κοινότητα • iSchool\nΟ Πέτρος αυτή τη στιγμή είναι συνδεδεμένος. Είναι 30 ετών , Φοιτητής του τμήματος Οργάνωσης και Διοίκησης Επιχειρήσεων ΟΠΑ (Αθήνα) και μας γράφει απο Περιστέρι (Αττική). Έχει γράψει 6,656 μηνύματα.\nO Scandal έγραψε: στις 20:20, 31-07-19:\nΟπότε δεν αλλάζει κάτι στα μέχρι τώρα δεδομένα\nO Ziekr έγραψε: στις 20:30, 31-07-19:\nΆντε και επαναφορά των θρησκευτικών στις Πανελλήνιες με το καλό\nyozerehs, Andypro, kostas83, Gate4\nO Volkswagen Fan έγραψε: στις 20:31, 31-07-19:\nΔεν κατάλαβα το σχόλιο;Κακό είναι να γίνεται προσευχή το πρωί;Οποίος δεν θέλει δεν συμμετέχει.\nCerti, seferhs2001, NIKwolfie, Marjoriee26\nO Ziekr έγραψε: στις 20:35, 31-07-19:\nΟχι καλε, υποχρεωτική παρουσία και ελεγχος του σωματος σε θρησκευτικές τελετουργίες ειναι κατι που καθε προηγμένο κράτος πρέπει να υιοθετήσει!\nDestroyer00, kostas83, Gate4, vassilakos\nO Volkswagen Fan έγραψε: στις 20:58, 31-07-19:\nΑν δεν θέλεις μην παρεβρισκεσαι απλό.\nO Certi έγραψε: στις 21:37, 31-07-19:\nΤα χίλια δυό προβλήματα στη παιδεία δεν υπάρχουν καν για τους περισσότερους, αλλά όταν ακούμε προσευχή δαιμονιζόμαστε. Πολύ απλά μη συμμετάσχετε. Πείτε το στο διευθυντή/διευθύντρια ότι δεν το επιθυμείτε, δε νομίζω να πουν τίποτα. Δε μπορεί κάποιος να επιβάλει τη θρησκεία στον άλλο.\nVolkswagen Fan, Andypro, NIKwolfie\nO Volkswagen Fan έγραψε: στις 21:39, 31-07-19:\nΑπλά κάποιοι δεν θέλουν προσευχή για να αργούν λίγο.Επισης οι άθεοι ας μην συμμετέχουν πολύ απλό.\nΟ Nihilist αυτή τη στιγμή δεν είναι συνδεδεμένος Είναι 19 ετών και Φοιτητής του τμήματος Νομικής ΕΚΠΑ (Αθήνα) . Έχει γράψει 540 μηνύματα.\nO Nihilist έγραψε: στις 22:14, 31-07-19:\nΚαι να παρευρίσκεται... πού;\nΑντίστροφα, όποιος θέλει, γιατί απλώς δεν προσεύχεται μόνος του το πρωί που ξυπνά;\nDestroyer00, yozerehs, Orange_Crush, kostas83, kiyoshi, Gate4, Himela, Eileen\ncharmander, olivi@, Griff, meetmeinmontauk, ExoticAura, vassilakos\nO nPb σπουδάζω αντικοινωνιολογία έγραψε: στις 22:17, 31-07-19:\nΤελικά η Ελλάδα έχει ανεξιθρησκεία ή όχι;\nDestroyer00, Griff, kiyoshi, Gate4\nO Guest 019112 έγραψε: στις 22:25, 31-07-19:\nΧωρίς την Ορθοδοξία θα υπήρχε Ελλάδα σήμερα?\nVolkswagen Fan, NIKwolfie, GeoCommand\nΟ Triant_3 αυτή τη στιγμή δεν είναι συνδεδεμένος Είναι Φοιτητής του τμήματος Επικοινωνίας και Μέσων Μαζικής Ενημέρωσης ΕΚΠΑ (Αθήνα) . Έχει γράψει 95 μηνύματα.\nO Triant_3 έγραψε: στις 22:30, 31-07-19:\nΈτσι μπράβο! Και αύξηση της ύλης των θρησκευτικών με νέα βιβλία! ΕΛΛΑΣ σημαίνει ΧΡΙΣΤΙΑΝΙΣΜΟΣ! Δεν μπορεί να υπάρξει Ελλάδα χωρίς Ορθοδοξία!\nkostas83, vassilakos, Himela\nO tsiobieman έγραψε: στις 22:31, 31-07-19:\nκαλησπέρα Πέτρο , είχαν πει τίποτα ότι θα την έβγαζαν? δεν είχα δει κάτι τέτοιο γι αυτό ρωτάω .\nO nPb σπουδάζω αντικοινωνιολογία έγραψε: στις 22:42, 31-07-19:\nΗ Ελλάδα νομίζω ότι από το ράσο είναι αυτό που είναι. Νομίζω ότι το ράσο δεν έχει καμία σχέση με την ορθοδοξία.\nΤα Ολλανδάκια σε ηλικία 18 ετών είναι έτοιμα να ζήσουν σε οποιαδήποτε χώρα της Δύσης γιατί μιλούν αγγλικά και δευτερευόντως άπταιστα γαλλικά ή γερμανικά ή ισπανικά. Επίσης έχουν δεξιότητες χρήσης ΗΥ και soft-skills. Στην Ελλάδα, ακόμη μαθαίνουμε το σχολικό μάθημα των χριστιανικών (αφού δεν είναι μάθημα θρησκευτικών καθώς δεν δίνει καμία σαφή πληροφόρηση για τις άλλες θρησκείες). Το Ελληνικό εκπαιδευτικό σύστημα δίνει βάση σε παρωχημένες θεματικές ενότητες που αποτελούν βάρος στην εξέλιξη ενός νέου Έλληνα σε μια εποχή οικονομικού και διαδικτυακού φιλελευθερισμού. Πρέπει να διαλέξουμε κάποτε με ποιους είμαστε: με το Ισλάμ ή με τη Δύση;\nΤελευταία επεξεργασία από το χρήστη nPb : 31-07-19 στις 22:42. Αιτία: AutoMerge\nDestroyer00, kiyoshi, Gate4\nO Guest 019112 έγραψε: στις 22:43, 31-07-19:\nΕίχε γίνει από κάτι αναρχικούς ένα πράγμα σαν επανάσταση πριν 200 χρόνια.. Ρημάξανε μια ολόκληρη αυτοκρατορία οι μπαχαλάκηδες με τις χαζομάρες τους με την Ορθοδοξία και τα ελληνικά.. Έλεος, καθόλου προοδευτικοί. Έχεις δίκιο, τι την ήθελε την Ορθοδοξία η Ελλάδα? Προβλήματα τις έφερε και χάλασε τις καλές τις σχέσεις με τους γειτονικούς λαούς. Προκοπή ποτέ αγαπητέ....\nAndypro, kostas83, vassilakos\nO nPb σπουδάζω αντικοινωνιολογία έγραψε: στις 22:45, 31-07-19:\nΕπειδή τρολλάρεις, αυτό να πας να το πεις σε εκατοντάδες ανέργους Έλληνες που δυσκολεύονται να βρουν δουλειά με το απολυτήριο λυκείου καθώς όμως γνωρίζουν άπταιστα χριστιανικά.\nO Guest 019112 έγραψε: στις 22:51, 31-07-19:\nΡε φίλε, το θέμα είναι ότι δεν καταργείται η προσευχή και ο αγιασμός, πράγματα που διαρκούν το πολύ πέντε λεπτά. Εσύ αρχίζεις τις μπούρδες σου με τις προόδους της Ευρώπης και ότι πρέπει να καταργήσουμε τα "χριστιανικά". Ποιος ακριβώς τρολλάρει?\nH Agnwsth έγραψε: στις 23:43, 31-07-19:\nΚαι να υπάρχει η προσευχή δεν βρίσκω το πρόβλημα. Εγώ που δεν πιστεύω απλά δεν συμμετείχα .\nO Unseen skygge έγραψε: στις 00:10, 01-08-19:\nΌσον αφορά τα αγγλικά μας σαν χώρα μια χαρά είναι παντως. Κάθε φορά που πάω Ευρώπη δεινοπαθω να συννενοηθω επειδή έχω και κάπως περίεργη προφορα και οι ξένοι τα μιλανε το πολύ σε επίπεδο A1( ως επί το πλείστον). Και ίσα-ισα αυτή την στιγμή σαν χώρα λόγω του τεράστιου αριθμού οικονομικών μεταναστών που έχουμε αν μας λείπει ένα πράγμα σίγουρα δεν είναι η γλωσσομαθεια. Όταν ήμουν γυμνάσιο ένας από τους λόγους που ξεκίνησα και τα γαλλικά ήταν επειδή έβλεπα ότι όλοι εκτός από τα αγγλικά είχαν ξεκινήσει και άλλη γλώσσα. Και αυτό είναι πολύ θετικό γιατί όσο περισσότερες γλώσσες ξέρεις τόσο πιο εύκολα μαθαίνεις κιόλας μετα. (Κάπως οφ τοπικ)\nolivi@, Volkswagen Fan\nO Volkswagen Fan έγραψε: στις 03:16, 01-08-19:\nΛογικά η άθεοι βρίσκονται σε παραλήρημα λίγο καθώς δεν υπάρχει λόγος να αφαιρεθεί η προσευχή.Οπως έχουν εκείνοι δικαίωμα έτσι έχουν και οι χριστιανοί.Απλα οποίος είναι αθεος ενημερώνει την διεύθυνση και δεν συμμετέχει.Πολυ απλό.\nΜήπως θέλετε να κατέβει και η εικόνα του Χριστού και της Παναγίας από τις αίθουσες;\nH Agnwsth έγραψε: στις 04:27, 01-08-19:\nΕιναι ή δεν ειναι εκει οι εικονες, το ιδιο μου κανει. Αλλα γιατι να μην κρεμασουμε και απο αλλες θρησκειες συμβολα;\nkonstantinantia, Triant_3, ExoticAura, tasostheod


Το σφάλμα του Ήλιου - My Writers Gang\nΤο σφάλμα του Ήλιου\nPosted by ismini | Jun 17, 2019 | Zephyros Stories | 0 |\nΚυριακή πρωί και ο Ήλιος, ξεκούραστος από έναν πολύωρο ύπνο, έσπευσε να πάρει από τη Σελήνη τη σκυτάλη στον ουράνιο θρόνο τους. Εκείνη όμως είχε αποκοιμηθεί και ο Ήλιος θύμωσε, μόλις την αντίκρισε.\n«Κοιμάσαι;», τη ρώτησε νευριασμένος. «Τις ώρες που έχουμε βάρδια, είμαστε υποχρεωμένοι να παρατηρούμε προσεκτικά οτιδήποτε συμβαίνει. Πώς είναι δυνατόν να είσαι τόσο ανεύθυνη;»\n«Μη φωνάζεις!!! Αν περνούσες και εσύ μια νύχτα σαν τη χθεσινή, θα καταλάβαινες γιατί κοιμάμαι».\n«Έτοιμη η δικαιολογία. Ωραία λοιπόν. Εξήγησέ μου τι σου συνέβη, για να δούμε, εάν ήταν όντως σοβαρό».\n«Χθες, ανόητε, ήταν η νύχτα της αγάπης».\n«Η νύχτα που επιλέγω πότε θα συναντήσουν την αληθινή αγάπη τα μοναχικά πλάσματα και είναι δύσκολο γιατί πρέπει να συντονίσω τη σωστή στιγμή. Όλη τη νύχτα δούλευα ασταμάτητα και δυστυχώς δεν πρόλαβα να ολοκληρώσω τη λίστα μου».\n«Δεν μπορείς να συνεχίσεις απόψε;»\n«Όχι, γιατί η διορία λήγει το μεσημέρι και εγώ τώρα πρέπει να φύγω».\n«Τότε θα σε βοηθήσω εγώ».\n«ΧΑ ΧΑ!!!» γέλασε η Σελήνη. «Εσύ; Όχι, είναι αδύνατον να τα καταφέρεις».\n«Αντί να με κοροϊδεύεις, πες μου τι πρέπει να κάνω και θα σου αποδείξω ότι δεν έχεις δίκιο».\nΑν και η Σελήνη δεν εμπιστευόταν τον Ήλιο, μην έχοντας εναλλακτική λύση, αναγκάστηκε να υποχωρήσει.\n«Μόνο μια κοπέλα απομένει», του είπε και του έδωσε σαφείς οδηγίες.\nΈπειτα έφυγε και ο Ήλιος πήγε και στάθηκε πάνω από το σπίτι της κοπέλας.\n«Είναι πολύ όμορφη», σκέφτηκε, όταν την είδε. «Σίγουρα θα υπάρξουν πολλοί υποψήφιοι να διεκδικήσουν την καρδιά της. Ορίζω λοιπόν να χτυπήσει την πόρτα της ο Έρωτας όταν ανθίσουν οι γαρυφαλλιές στον κήπο της».\nΟλοκληρώνοντας τη φράση του, έλουσε με το φως του την κόρη και χαρούμενος επέστρεψε στον θρόνο του.\nΌταν βράδιασε και συνάντησε ξανά τη Σελήνη, της διηγήθηκε με κάθε λεπτομέρεια τα γεγονότα.\n«Ωχού!!!» φώναξε η Σελήνη. «Τι έκανες βρε ανόητε;;; Σ’ έναν κήπο γεμάτο με τριανταφυλλιές, πού τις είδες τις γαρυφαλλιές; Η ευχή δεν θα υλοποιηθεί ποτέ και το κορίτσι θα μείνει μόνο. Δεν φταίει όμως κανένας άλλος, παρά εγώ που σου επέτρεψα να ανακατευτείς στις δουλειές μου».\nΟ Ήλιος, πολύ στενοχωρημένος για το σφάλμα του, έφυγε δίχως να αρθρώσει λέξη. Τα χρόνια πέρασαν και εκείνος παρατηρούσε καθημερινά την κοπέλα, προσπαθώντας μάταια να βρει έναν τρόπο για να διορθώσει την κατάσταση.\n«Ό,τι έγινε, έγινε», τον παρηγορούσε η Σελήνη που τον λυπόταν. «Όλοι κάνουμε λάθη. Δεν θα πεθάνουμε κιόλας. Σε τελική ανάλυση, υπάρχουν πολλοί άνθρωποι που μένουν για πάντα μόνοι».\n«Ίσως, αλλά όχι εξαιτίας μου», απαντούσε άηχα ο Ήλιος και εξακολουθούσε να παρακολουθεί το κορίτσι που κάποτε γέρασε.\nΏσπου μια ημέρα συνέβη το αναπάντεχο και ο κηπουρός φύτεψε μια γαρυφαλλιά.\n«Άραγε, υπάρχει ακόμα ελπίδα;» αναρωτήθηκε ο Ήλιος και ζήτησε τη συνδρομή της Σελήνης, που εμπειρότερη σε αυτά τα θέματα, έδρασε ακαριαία και το επόμενο κιόλας πρωινό η ηλικιωμένη πια κόρη άκουγε τον παιδικό της φίλο να της εκμυστηρεύεται τον έρωτα που ένιωθε για εκείνη σ’ ολόκληρη τη ζωή του, δίχως να βρίσκει ως τότε το κουράγιο να της ομολογήσει τα συναισθήματά του.\nΣυνταγή της Αμβροσίας: Μωβ ασπασμός\nΠλένουμε τα βατόμουρα και τα βάζουμε σε μια κατσαρόλα με τη ζάχαρη και τα αφήνουμε για 1 ώρα. Ρίχνουμε το νερό και βάζουμε την κατσαρόλα στη φωτιά, μέχρι να δέσει το γλυκό.\nPreviousΑΝΕΒΑΣΜΕΝΗ ΛΙΜΠΙΝΤΟ ΜΕ .. ΚΑΡΠΟΥΖΙ !\nNextΟι Μινωίτες και η ιαπωνική τέχνη Origami πάνε Αστυπάλαια


Τελευταίο αντίο στην οικογένεια που χάθηκε στον Γεροπόταμο | Ελλάδα Ειδήσεις\nΚρήτη: Τελευταίο αντίο στην οικογένεια που χάθηκε στον Γεροπόταμο\nΣήμερα Τρίτη γράφεται ο επίλογος στην υπόθεση των τεσσάρων αγνοουμένων στο Γεροπόταμο Κρήτης, καθώς συγγενείς και φίλοι θα πουν το τελευταίο αντίο.\nΓΡΑΦΕΙ: THETOC TEAM published 19 Φεβ. 19 (08:02)\nΣήμερα Τρίτη γράφεται ο επίλογος στην υπόθεση των τεσσάρων που πνίγηκαν μέσα στο ΙΧ τους στον Γεροπόταμο Κρήτης, καθώς συγγενείς και φίλοι θα πουν το τελευταίο αντίο.\nΣτις 11 το πρωί, η 58χρονη Μαρία Χατζηπάνου οδηγείται στην τελευταία της κατοικία μαζί με την 20χρονη κόρη της Μαριλένα Τζαγκαράκη, στον Ιερό Ναό της Παναγίας, στις Άνω Αρχάνες.\nΛίγο αργότερα, στις 4 το απόγευμα θα γίνει η κηδεία του 29χρονου Κωνσταντίνου Γιαννακάκη και της 30χρονης συζύγου του, Ροδούλας Τζαγκαράκη, στον Ιερό Ναό Ευαγγελισμού της Θεοτόκου, στην Κρούστα.\nΤο αυτοκίνητο στο οποίο επέβαιναν και παρασύρθηκε από τα ορμητικά νερά, εντοπίστηκε λίγο πριν τις 12 το μεσημέρι της Δευτέρας, μετά από 35 ώρες ερευνών, ενώ μέσα σε αυτό βρίσκονταν, νεκροί, οι τέσσερις αγνοούμενοι. Δυο αδελφές 29 και 20 ετών, ο 29χρονος σύζυγος της μίας και η μητέρα τους.\nΤο αυτοκίνητο εντοπίστηκε κάποιες εκατοντάδες μέτρα, από το σημείο που το όχημα παρασύρθηκε τη νύχτα του Σαββάτου. Οι αρχές ενημερώθηκαν από τους ίδιους τους επιβάτες, για το τι είχε συμβεί, καθώς με διαφορά λίγων λεπτών, λίγο πριν από τη μια μετά τα μεσάνυχτα, κάλεσαν στην Αστυνομία και ζήτησαν βοήθεια. Η πρώτη κλήση έγινε από μια γυναίκα και η δεύτερη από τον 29 χρόνο άνδρα. Μαλιστα, σύμφωνα με το γραφείο Τύπου της Γενικής Αστυνομικής Διεύθυνσης Κρήτης, στις κλήσεις αυτές, ενημέρωσαν ότι στο αυτοκίνητο είχαν αρχίσει ήδη να μπαίνουν νερά.\nΑν και οι έρευνες ξεκίνησαν άμεσα, με τη συμμετοχή της Πυροσβεστικής, της ΕΜΑΚ, της Αστυνομίας και του Λιμενικού, επί 35 ώρες δεν υπήρχε αποτέλεσμα. «Τα ορμητικά νερά, η λάσπη, τα καλάμια και η θολούρα, δεν βοηθούσε τις έρευνες, ούτε και των δυτών που έπεσαν μέσα στο ποτάμι, με το πρώτο φως της ημέρας, σήμερα» είπε ο κ. Λαγουδάκης. Στις έρευνες συμμετείχε, ελικόπτερο της Πολεμικής Αεροπορίας, μια βάρκα, ένα "drone" της Πυροσβεστικής και έξι δύτες, ενώ στο σημείο που εκβάλει ο Γεροπόταμος, υπήρχε και σκάφος του Λιμενικού.\nΗ 28χρονη άτυχη γυναίκα που βρισκόταν μέσα στο όχημα, ήταν σύζυγος του 29χρονου και ήταν γονείς ενός βρέφους έξι μηνών. Μάλιστα τις έρευνες παρακολουθούσε από κοντά ο πατέρας του 29χρονου που δεν άντεξε και ξέσπασε σε λυγμούς, όταν οι δύτες ανέσυραν τις σορούς. Λίγα λεπτά μετά την ανάσυρση των πτωμάτων, ανασύρθηκε και το όχημα.\nΚάποια τοπικά μέσα σημειώνουν πως υπήρχε ασφαλέστερος δρόμος επιστροφής.\nΘλίψη και συγκίνηση στα social media


Ενδοσκοπήσεις… | Rethemnos News\nΑΠΟΨΕΙΣ 22.04.2020 10:00\nΌτι ζούμε πρωτόγνωρες καταστάσεις το έχουμε το έχουμε εμπεδώσει πια... Το έχουμε γράψει πολλές φορές ώς τώρα, αλλά κυρίως το ζούμε καθημερινά στο πετσί μας, καθώς είμαστε υποχρεωμένοι, για το δικό μας καλό και των συνανθρώπων μας, να μένουμε στα σπίτια μας, ξεχνώντας έτσι στην ουσία ότι κάναμε ή προγραμματίζαμε να κάνουμε, πριν εφαρμοστεί στη ζωή μας η καραντίνα.\nΚι αλήθεια τώρα, δεν αποτελεί για μένα προσωπικά κάτι το τόσο φοβερό, ότι δεν πρόκειται να κάνουμε φέτος τις γιορτές από είχαμε συνηθίσει να τις κάνουμε χρόνια τώρα, από γεννησιμιού μας. Είχα φροντίσει να δουλέψω με τον εαυτό μου και να βάλω στην άκρη και στο περιθώριο, όλες αυτές τις... συνήθειες που μας «έδεναν» κατά κάποιο τρόπο, με κάτι που ούτε γνωρίζαμε, ούτε το είχαμε επιλέξει μόνοι μας.\nΑλλά επιτρέψτε μου να μείνω σ' αυτό. Διότι όπως εγώ επέλεξα να φύγω από αυτά τα «δεσίματα», κάποιοι άλλοι συνάνθρωποι μου επιμένουν να τα σέβονται, να τα εκτιμούν και να τα έχουν πρώτα στη ζωή τους. Δικαίωμα τους και ασφαλώς δεν θα τους ελέγξω, για την επιλογή τους αυτή. Η ελεύθερη βούληση είναι προνόμιο, αν ξέρουμε να κάνουμε καλή χρήση του, στη ζωή μας.\nΚι ωστόσο για μένα, το διαφορετικό είναι ότι ξαφνικά αποκοπήκαμε από τον κόσμο… Με έναν τρόπο που δεν σήκωνε συζήτηση ή αντιρρήσεις, επειδή η αναγκαιότητα τους, είχε να κάνει με την ίδια την ανθρώπινη ζωή, κάτι που θεωρώ ότι είναι πολύ ιερή, επειδή είναι δώρο για τον καθέναν μας.\nΞαφνικά, αλλάξαμε την καθημερινότητα μας και αρχίσαμε πια να φοβόμαστε, ακόμα και να κάνουμε αυτονόητα μέχρι τότε, πράγματα, να μην μπορούμε να πάμε μια βόλτα, να δούμε τους φίλους μας, να απολαύσουμε ένα ταξίδι... Οι περιορισμοί ύψωναν συνεχώς εμπόδια, σε κάθε σκέψη. Κι έτσι οι σκέψεις λιγόστεψαν και τα όνειρα μίκρυναν.\nΕυτυχώς για κάποιους από εμάς που έχουμε ελπίδα, πως όλο αυτό κάποια στιγμή που δεν ξέρουμε, γιατί δεν είναι στη δικαιοδοσία μας, θα αλλάξει και θα έρθουν άλλες, πολύ καλύτερες μέρες. Ευτυχώς, γιατί θα είχαμε λωλαθεί κι εμείς, όπως και οι άνθρωποι εκεί έξω, που πέρα από τον τρόμο και τον φόβο βλέπουν ένα απόλυτο μαύρο κι ένα κενό, γύρω τους.\nΚαι η αλήθεια είναι ότι, ακριβώς επειδή επιλέξαμε ποιον να είμαστε και τι να εμπιστευόμαστε, αισθανόμαστε τώρα, στην καρδιά της κρίσης, λίγο πιο ήρεμοι, λίγο πιο ψύχραιμοι και λίγο πιο λογικοί, ώστε να είμαστε σε θέση να αντιμετωπίσουμε τις δύσκολες καταστάσεις που ζούμε ή που θα έρθουν μπροστά μας.\nΓιατί αναμφίβολα θα έρθουν. Ήδη μας προετοιμάζουν… Όλη αυτή η κατάσταση σε μια πρώτη φάση θα οδηγήσει σε μια ύφεση και στη συνέχεια σε ένα ακόμα μνημόνιο. Και έχουμε πικρή εμπειρία στη ζωή μας από μνημόνια ε; Τις επιπτώσεις τους τις ζούμε ακόμα στο πετσί μας, από το 2008. Ξέρουμε τι σημαίνει να μπαίνεις στο περιθώριο της κοινωνίας πληρώντας για κάτι που προφανώς δεν φταις.\nΝα γιατί, χαρακτήρισα τις σκέψεις αυτές ενδοσκοπήσεις. Φαντάζομαι θα έρχονται ώρες που θα περνάνε όλα αυτά και από το δικό σας το μυαλό. Λογικές είναι, όχι προϊόν ενός έξυπνου, ξεχωριστού εγκεφάλου. Ας προσπαθήσουμε λοιπόν να δούμε πιο μακριά από το προφανές.\nΠοια θα είναι η επόμενη μέρα, αν υπάρχει τέτοια; Και ποια θα είναι, η δική μας θέση, μέσα σ’ αυτήν; Το ξέρω πως δεν είναι εύκολο να απαντήσουμε, αλλά πρέπει να αν μας απασχολήσει αυτό το θέμα. Περισσότερο από το να κάνουμε σήμερα κριτική σε σχέση με τη διαχείριση του προβλήματος από την σημερινή κυβέρνηση.\nΚαλά είναι κι αυτά, αλλά θα πρέπει να το παραδεχτούμε ότι αποπροσανατολίζουν από την ουσία. Και η ουσία είναι να είμαστε εδώ και την επόμενη μέρα, με τις λιγότερο δυνατές απώλειες, όρθιοι και δυνατοί ώστε να είμαστε σε θέση να τις αντιμετωπίσουμε. Και αυτό θέλει και απαιτεί, δουλειά, από τον καθένα μας.\nΑλλά δεν έχουμε άλλοι επιλογή, αν θέλουμε να είμαστε σοβαροί. Οι εποχές που ζούμε είναι πρωτόγνωρες. Κι όχι μόνο για μας, αλλά και για ολόκληρη την ανθρωπότητα, παγκόσμια. Και τα περιθώρια στενεύουν, όλο και πιο πολύ. Ας μη μείνουμε σ’ αυτά που χάνουμε και που ασφαλώς είναι πολλά. Αυτά που θα μας κάνουν να σταθούμε στα πόδια μας είναι αυτά που έχουμε. Και δεν είναι λίγα.


Serraios: Μαχαίρωσαν την πρώην σύζυγο του βουλευτή Θ. Νάκου\nΜαχαίρωσαν την πρώην σύζυγο του βουλευτή Θ. Νάκου\nΕκτός κινδύνου, στο νοσοκομείου Βόλου, νοσηλεύεται η πρώην σύζυγος του βουλευτή Μαγνησίας της Νέας Δημοκρατίας, Θανάση Νάκου, η οποία δέχτηκε τα ξημερώματα επίθεση από άγνωστο έξω από το σπίτι της, στο Βόλο.\nΣύμφωνα με το e-volos.gr, o δράστης την τραυμάτισε με μαχαίρι ή κατσαβίδι στην κοιλιακή χώρα, την ώρα που εκείνη προσπαθούσε να παρκάρει το αυτοκίνητό της στο γκαράζ του σπιτιού της, επί της οδού Πλαστήρα, στην περιοχή του Αγ. Κωνσταντίνου.\nΗ γυναίκα άρχισε πανικόβλητα να ουρλιάζει και ο δράστης τράπηκε σε φυγή. Η αστυνομία εξετάζει όλα τα ενδεχόμενα, καθώς ο δράστης δεν της άρπαξε την τσάντα κάτι που κάνει την Ασφάλεια να στρέφει τις έρευνές της ακόμα και στο ενδεχόμενο το κίνητρο του δράστη να ήταν η εγκληματική ενέργεια.\nΗ κυρία Νάκου, μετά την επίθεση, μεταφέρθηκε στο νοσοκομείο και υποβλήθηκε σε χειρουργική επέμβαση.


Η Διαπλοκή Κτυπά τη Νότια Κορέα | ΔΗΜΟΚΡΑΤΙΑ\nΗ Διαπλοκή Κτυπά τη Νότια Κορέα\n19|12|2016 | 17:21\nΑπό την εφημερίδα Εστία Το κοινοβούλιο της Νότιας Κορέας καθαίρεσε τελικά την Παρκ Γκιουν-Χιέ από πρόεδρο της χώρας. Της απόφασης αυτής είχαν προηγηθεί τεράστιες διαδηλώσεις όπου μια νέα γενιά Κορεατών βροντοφώναξε “φτάνει πια” με τη διαφθορά στα υψηλότερα επίπεδα της οικονομικής και πολιτικής ζωής της χωράς.\nΗ διαφθορά, ιδιαίτερα όταν παίρνει τη μορφή διαπλοκής μεταξύ πολιτικών και οικονομικών συμφερόντων έχει προκαλέσει απανωτές κρίσεις στη Νότια Κορέα. Έχει σαν πηγή της την ιδιαίτερη δομή της οικονομίας της χώρας. Οι μεγάλοι επιχειρηματικοί όμιλοι ξεκίνησαν σαν οικογενειακές επιχειρήσεις αλλά σήμερα έχουν πολλούς μετόχους, όπως ασφαλιστικά ταμεία, η διοίκηση των οποίων ελέγχεται από την κυβέρνηση. Αυτή η δομή της οικονομίας που έχει στοιχεία κρατικού καπιταλισμού είναι ιδιαίτερα ευεπίφορη στη διαφθορά. Όπως αποκαλύφθηκε πριν από την καθαίρεση της προέδρου της χώρας, όταν δημιουργήθηκε θέμα για το ποιο από τα μέλη μιας οικογένειας θα ανελάμβανε τη διοίκηση ενός από τους μεγαλύτερους κορεατικού ομίλους, η λύση δόθηκε από ένα από τα ασφαλιστικά ταμεία και λίγο μετά αυτός ο επιχειρηματικός όμιλος έδωσε χρήματα στο ίδρυμα της φίλης της προέδρου, γεγονός που θεωρήθηκε προφανής περίπτωση διαφθοράς και συνέτεινε στην απομάκρυνσή της προέδρου από το αξίωμα της.\nΠολλοί από αυτούς που διαδήλωσαν πρόσφατα ζητώντας την απομάκρυνση της προέδρου ήταν πριν από έξι μήνες υπερήφανοι για τη χώρα τους αλλά και για την πρόεδρό τους. Όσον αφορά την πρόεδρό Παρκ Γκιουν-Χιέ, η ανάμιξή της σε οτιδήποτε που είχε σχέση με διαφθορά ήταν μια ιδιαίτερα δυσάρεστη έκπληξη ιδιαίτερα για τους οπαδούς της. Η Παρκ Γκιουν-Χιέ είναι η κόρη του ανθρώπου που κυβέρνησε τη Νότια Κορέα κατά το μεγαλύτερο χρονικό διάστημα, άλλοτε ως δικτάτορας και άλλοτε ως εκλεγμένος πρόεδρος. Σχεδόν όλοι στη Νότια Κορέα τον θεωρούν πατέρα του Κορεάτικου οικονομικού θαύματος και η μνήμη του δεν είναι συνδυασμένη με διαφθορά.\nΗ πρόεδρος άλλαξε, αλλά το ερώτημα είναι αν η διαπλοκή θα αντιμετωπιστεί πιο θεσμικά σε μια χώρα που έχει επιτύχει σε τόσα άλλα. Το 1960, όταν το κατά κεφαλήν εισόδημα της Νότιας Κορέας ήταν $156 και της Ελλάδας $534 (σε τρέχουσες τιμές) κανείς δεν φαντάζονταν ότι η Νότια Κορέα θα ήταν σήμερα μια από τις πλέον τεχνολογικά ανεπτυγμένες χώρες, με κατά κεφαλήν εισόδημα $27.223 (2015). Η απόλυτη προσήλωση ενός ολόκληρου λαού στη μεγέθυνση της οικονομίας, με βάση τεχνολογικές εφαρμογές,δημιούργησε το Κορεατικό οικονομικό θαύμα, αντίστοιχο του οποίου δεν είχαμε βέβαια στην Ελλάδα. Τώρα που η Νότια Κορέα φαίνεται να δείχνει την ίδια αποφασιστικότητα για την καταπολέμηση της διαφθοράς, ένα ακόμα καλύτερο μέλλον είναι ορατό. Όπως και στην Ελλάδα, η διαφθορά είναι το κύριο εμπόδιο για ξένες επενδύσεις στη Νότια Κορέα. Αναμφίβολα η πλήρης αποχώρηση του κράτους από την άμεση ή έμμεση διαχείριση των μεγάλων επιχειρηματικών ομίλων θα βοηθούσε πολύ. Αυτό ισχύει για όλες τις χώρες, άρα και για τη Νότια Κορέα.\n*Ο Νίκος Μουρκογιάννης ήταν πρόεδρος της Monitor Ευρώπης (1995 – 2005) και είναι συγγραφέας του βιβλίου «Purpose: The Starting Point of Great Companies»


Tech News| The Greek Technology Magazine: iPhone 4S πιο γρήγορο από το iPhone 4 και τις υπόλοιπες συσκευές της αγοράς\niPhone 4S πιο γρήγορο από το iPhone 4 και τις υπόλοιπες συσκευές της αγοράς\nΑποτελέσματα του Geekbench που βλέπουμε στην συνέχεια, μας δείχνουν ότι το iPad 2 είναι 25% πιο ψηλά από το iPhone 4S. Αυτό μπορεί να οφείλεται επειδή ο επεξεργαστής του iPhone 4S είναι στα 800Mhz ενώ αυτός του iPad 2 είναι στο 1Ghz. Αυτό δεν θα πρέπει να μας κάνει εντύπωση αν σκεφτούμε ότι η μπαταρία 5.25 Whr στο iPhone είναι μικρότερη. Η Apple αναφέρει ακόμα ότι το iPhone 4S είναι εφτά φορές πιο γρήγορο σε γραφικά ενώ έχει πει στο παρελθόν για το iPad 2 ότι είναι εννιά φορές πιο γρήγορο, ακόμα μια απόδειξη ότι η επεξεργασία γραφικών στις δύο συσκευές δεν χρονισμένη το ίδιο. Στη συνέχεια μπορείτε να δείτε τους Anand Lai Shimpi και Brian Klug να εξηγούν.\nΟ χαμηλός χρονισμός δεν σημαίνει μόνο ότι θα έχει πιο υψηλές αποδόσεις από τις εργοστασιακές αλλά είναι πολύ πιθανό να έχει και μικρότερη κατανάλωση. Η μείωση της ισχύος του cpu δίνει μεγαλύτερη απόδοση και μειώνει την κατανάλωση και καταστεί την οριακή απώλεια στο χρονικό ταχύτητας καλή επιλογή. Σε πιο χαμηλή συχνότητα λειτουργίας από το Android, η Apple έχει αξιοποιήσει τις δυνάμεις της στον τομέα του λογισμικού έτσι ώστε να αποφύγει οποιεσδήποτε κυρώσεις απόδοσης. Η Apple το έχει πετύχει αυτό ξανά στο παρελθόν, οπότε δεν θα πρέπει να είναι πρόβλημα ο χρονισμός σε χαμηλότερη συχνότητα.\nΤο GLBenchmark 2.1, του οποίου τα αποτελέσματα μπορούμε να δούμε στην συνέχεια, μας δείχνει ότι το iPad 2 έχει 21% περισσότερη απόδοση από αυτή του iPhone 4S και αυτό συμβαίνει εξαιτίας του διαφορετικού χρονισμού.\nΚαι οι δύο συσκευές όμως είναι ικανές να τρέξουν όλα τα τελευταία παιχνίδια αλλά και τις εφαρμογές με υψηλές απαιτήσεις. Αυτό σημαίνει επίσης ότι οι developers παιχνιδιών πρόκειται να βελτιστοποιήσουν τους τίτλους τους για το iPhone 4S και όχι για το iPad 2, έτσι ώστε να αποφύγουν προβλήματα με την απόδοση του iPhone 4S.


Δημοτική Βιβλιοθήκη – ΔΗΜΟΣ ΠΕΙΡΑΙΑ\nΔήμος Πειραιά/Δημοτική Βιβλιοθήκη\nΑναζήτηση Καταλόγων Βιβλιοθήκης\nΗ ανάγκη ύπαρξης Δημοτικής Βιβλιοθήκης στον Πειραιά, απασχόλησε το Δημοτικό Συμβούλιο, του νεοσύστατου Δήμου (1835) από τις πρώτες συνεδριάσεις του. Έτσι, το 1836, στο 32ο ψήφισμα της πρώτης του Πειραιώς Δημαρχίας, αναφέρεται το εξής : ¨ Η τοπική τιμή υπαγορεύει εις την απόκτησιν μιας Βιβλιοθήκης ¨ .\nΤην 23η Μαΐου 1874, επί δημαρχίας Τρύφωνος Μουτσοπούλου, ανακοινώνεται, ότι σύμφωνα με την διαθήκη του ο Δημήτριος Στ. Μαυροκορδάτος, δωρίζει πλέον των 4.000 τόμων βιβλίων με σκοπό την δημιουργία Βιβλιοθήκης. Τη συλλογή αυτή θα εμπλουτίσουν, τα επόμενα χρόνια, με αξιόλογες δωρεές και άλλες προσωπικότητες της τοπικής κοινωνίας, όπως η Αργυρώ Φιράλδη, ο Δήμαρχος Πειραιά Λουκάς Ράλλης, ο Γερμανός ιατρός Κάρλ Ράϊγχολντ και ο Δημήτριος Ρετσίνας. Επί Δημαρχίας Τάκη Παναγιωτόπουλου, η Βιβλιοθήκη τελικά στεγάζεται και λειτουργεί σε χώρους, στο πλαϊνό τμήμα του Δημοτικού Θεάτρου, στις 30 Ιανουαρίου του 1927.\nΤο 1975, το δανειστικό τμήμα και το αναγνωστήριο, μεταφέρθηκαν στον 5ο όροφο του Δημαρχιακού Μεγάρου. Στη συνέχεια το 2004 αποκτά το δικό της κτήριο, στην συμβολή των οδών Ε. Βενιζέλου και Κολοκοτρώνη, μεταφέροντας εκεί το σύνολο της συλλογής.\nΗ βιβλιοθήκη διαθέτει ηλεκτρονικό κατάλογο, προσβάσιμο μέσω της διαδικτυακής πύλης του Δήμου, όπου ο χρηστής, μπορεί να αναζητήσει ανάμεσα σε 100.000 τόμους, αυτό που τον ενδιαφέρει.\nΜεγάλο πλούτο της Βιβλιοθήκης αποτελούν οι αρχειακές συλλογές παλαιτύπων (16οςαι.–19οςαι.), χειρογράφων, 600 χαρτών, περιοδικών, εφημερίδων της Κυβερνήσεως (1833 – 2002), πειραϊκού αρχείου.\nΔιαθέτει δανειστικό τμήμα, αναγνωστήριο και παιδικό τμήμα.\nΑναπτύσσει την φιλαναγνώσια για παιδιά, συμμετέχοντας στα προγράμματα που γίνονται κάθε χρόνο σε συνεργασία με την Εθνική Βιβλιοθήκη της Ελλάδας, από τον Ιούνιο μέχρι τον Σεπτέμβριο.\nΚάνει σεμινάρια δημιουργικής γραφής και χρήσης ηλεκτρονικών υπολογιστών για τους Δημότες.\nΣυνεργάζεται με το Πανεπιστήμιο Πειραιά σε προπτυχιακά μαθήματα υπολογιστών για φοιτητές.\nΣυμμετέχει σε εγχώρια και European forums για τον πολιτισμό και την φιλαναγνώσια.\nΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ ΒΙΒΛΙΟΘΗΚΗΣ\nΗ Δημοτική Βιβλιοθήκη του Πειραιά σαν λαϊκή βιβλιοθήκη είναι ένας δημοκρατικός θεσμός μάθησης, παιδείας και πληροφόρησης. Ως εκ τούτου έχει τους παρακάτω στόχους:\no να συμβάλλει στη δια βίου σφαιρική εκπαίδευση\no να διευκολύνει την κατανόηση των επιτευγμάτων της ανθρωπότητας στους τομείς της γνώσης και του πολιτισμού\no να αποτελεί το κύριο μέσο με το οποίο γίνεται προσιτή σε όλους η καταγραφή των σκέψεων και των ιδεών του ανθρώπου και η έκφραση της δημιουργικής φαντασίας\no να ζωογονεί το ανθρώπινο πνεύμα με την παροχή βιβλίων και άλλων μέσων για ξεκούραση και ψυχαγωγία\no να παρέχει βοήθεια στους σπουδαστές\no να παρέχει πληροφορίες για τις τελευταίες τεχνικές, επιστημονικές και κοινωνικές εξελίξεις.\nΟι υπηρεσίες της Βιβλιοθήκης παρέχονται ισότιμα σε όλους, ανεξαρτήτως ηλικίας, φυλής, φύλου, θρησκείας, εθνικότητας, γλώσσας ή κοινωνικοοικονομικού επιπέδου. Οι συλλογές και οι υπηρεσίες της δεν υπόκεινται σε καμία ιδεολογική, πολιτική ή θρησκευτική λογοκρισία, ούτε σε εμπορικές πιέσεις.\nΤο προσωπικό είναι στη διάθεση των αναγνωστών και τους βοηθά να ανατρέχουν σε όλες τις πηγές της Βιβλιοθήκης.\nΟι συλλογές της Βιβλιοθήκης εμπλουτίζονται συνεχώς, είτε με αγορά, είτε με δωρεά, είτε με ανταλλαγή ή δανεισμό μεταξύ άλλων βιβλιοθηκών και σε κάθε μορφή, έντυπη ή μη.\nΗ επεξεργασία του υλικού προκειμένου αυτό να ενταχθεί στις συλλογές της Βιβλιοθήκης και να χρησιμοποιηθεί από το κοινό περιλαμβάνει τα εξής στάδια:\n4.Θεματική απόδοση των όρων αναζήτησης\nΗ ηλεκτρονική επεξεργασία του υλικού στοχεύει στην πλήρη αυτοματοποίηση του καταλόγου με βάση το ηλεκτρονικό πρόγραμμα που χρησιμοποιεί η Βιβλιοθήκη (Advance). Η ταξινόμηση γίνεται σύμφωνα με το ταξινομικό σύστημα Dewey.\nΤο Αναγνωστήριο αποτελεί ένα από τα μεγαλύτερα τμήματα της Βιβλιοθήκης. Στο χώρο αυτόν ο αναγνώστης έχει τη δυνατότητα επιτόπιας μελέτης όλου του έντυπου υλικού που διαθέτει η Βιβλιοθήκη με την κατάθεση δελτίου αστυνομικής ταυτότητας ή άλλου σχετικού εγγράφου που να αποδεικνύει την ταυτότητά του. Παιδιά ηλικίας κάτω των 15 ετών που δεν έχουν αστυνομική ταυτότητα, προσκομίζουν τη μαθητική τους ταυτότητα.\nΟι αναγνώστες οφείλουν να έχουν ανάλογη συμπεριφορά του χώρου του αναγνωστηρίου (να μην καπνίζουν, να μην καταναλώνουν φαγητά και ποτά, να μην θορυβούν). Ο χώρος του αναγνωστηρίου προσφέρεται μόνο για μελέτη και ανάκτηση πληροφοριών από τις συλλογές της Βιβλιοθήκης. Σε οποιαδήποτε άλλη περίπτωση ο επόπτης έχει δικαίωμα να αποβάλλει οποιονδήποτε επιδείξει ανάρμοστη συμπεριφορά.\nΒιβλιοστάσιο: Είναι ο χώρος όπου φυλάσσονται τα βιβλία που ανήκουν στη συλλογή του Αναγνωστηρίου. Οι αναγνώστες δεν έχουν πρόσβαση στο Βιβλιοστάσιο. Η εξυπηρέτησή τους γίνεται από τον επόπτη του αναγνωστηρίου.\nΠαραγωγή φωτοαντιγράφων από έντυπα: Για λόγους διάσωσης του έντυπου υλικού και περιορισμούς που απορρέουν από: α) τον Ν. 2121/1993 «Περί πνευματικής ιδιοκτησίας », β) την Υπουργ. απόφ. ΙΖ/30, ΦΕΚ 378/Β/2001 και γ) τις αρχές της IFLA (Διεθνής Ομοσπονδία Βιβλιοθηκονομικών Ενώσεων και Ινστιτούτων) για τη φροντίδα και μεταχείριση του υλικού της Βιβλιοθήκης, δεν επιτρέπεται η φωτοτυπική αναπαραγωγή του παρακάτω έντυπου υλικού:\no Εφημερίδες Κυβερνήσεως και Αθηναϊκός Τύπος προγενέστερα του 1970\no Σπάνιες και πολύτιμες εκδόσεις\no Ολόκληρο βιβλίο\no Τεκμήρια μεγάλου μεγέθους στα οποία είναι απαραίτητη η πίεση για να δώσουν σαφή εικόνα του αντιγράφου\no Περιοδικά δεμένα σε τόμους\no Χρηστικά αντίτυπα του αναγνωστηρίου (εγκυκλοπαίδειες, λεξικά κλπ.)\no Φθαρμένοι τόμοι\nΓια τις παραπάνω περιπτώσεις, οι αναγνώστες έχουν τη δυνατότητα να εξυπηρετηθούν με φωτογραφίες. Φωτογράφιση μπορούν να κάνουν οι ίδιοι οι αναγνώστες ή με τη βοήθεια ιδιώτη φωτογράφου.\nΓια τον δανεισμό των βιβλίων είναι απαραίτητο ο ενδιαφερόμενος να γίνει μέλος της Δανειστικής Βιβλιοθήκης. Αυτό γίνεται μετά από αίτηση εγγραφής στη Βιβλιοθήκη, με την προσκόμιση αστυνομικής ταυτότητας .Η εγγραφή διαρκεί 2 χρόνια και είναι δωρεάν. Μετά την παρέλευση των 2 χρόνων, γίνεται ανανέωση της εγγραφής μετά από επιβεβαίωση των στοιχείων του μέλους.\nΚάθε μέλος της Δανειστικής Βιβλιοθήκης δικαιούται να δανειστεί έως και 3 βιβλία κάθε φορά. Η διάρκεια δανεισμού είναι 14 ημέρες ενώ παρέχεται η δυνατότητα παράτασης του δανεισμού για 14 επιπλέον ημέρες μετά από σχετικό αίτημα του μέλους (και τηλεφωνικά στο 2104126730) και εφόσον το βιβλίο δεν έχει ζητηθεί από άλλο χρήστη της Βιβλιοθήκης.\nΟ αναγνώστης έχει δικαίωμα να κάνει κράτηση μέχρι και δύο βιβλίων που είναι δανεισμένα. Ειδοποιείται τηλεφωνικά για την επιστροφή τους και τα βιβλία φυλάσσονται στο ράφι των κρατήσεων για μία βδομάδα. Η κράτηση μπορεί να γίνει και τηλεφωνικά ή μέσω ηλεκτρονικού ταχυδρομείου.\nΟ δανειζόμενος οφείλει να διατηρεί τα βιβλία σε καλή κατάσταση χωρίς να αφαιρεί σελίδες ή να σημειώνει σε αυτές. Σε περίπτωση καταστροφής ή απώλειας βιβλίου, ο δανειζόμενος οφείλει να το αντικαταστήσει με καινούργιο ίδιου τίτλου εντός της προκαθορισμένης προθεσμίας επιστροφής του. Η Βιβλιοθήκη διατηρεί το δικαίωμα να αφαιρεί προσωρινά το δικαίωμα δανεισμού τεκμηρίων της από δανειζόμενο που έχει εκκρεμότητες με οφειλές, μέχρι αυτός να επιστρέψει ή να αντικαταστήσει το/α βιβλίο/α.\nΣε περίπτωση που ο δανειζόμενος κατ’ εξακολούθηση δεν τηρεί τους όρους και τα χρονικά όρια του δανεισμού, διαγράφεται από τον κατάλογο μελών της Δανειστικής Βιβλιοθήκης και χάνει πλέον το δικαίωμα δανεισμού βιβλίων.\nΗ απογραφή του υλικού είναι μία εργασία που πραγματοποιείται κατά περιόδους στη Βιβλιοθήκη και γίνεται σε χρονική περίοδο που επιλέγεται από το προσωπικό, σύμφωνα με την ανάλυση των εκάστοτε αναγκών.\nΗ διάρκεια της απογραφής δεν πρέπει να υπερβαίνει τις 20 εργάσιμες ημέρες. Την περίοδο αυτή η Βιβλιοθήκη μπορεί να παραμένει κλειστή για το κοινό εφόσον κάτι τέτοιο κριθεί απαραίτητο.\nΗ Βιβλιοθήκη μπορεί να προχωρήσει σε απόσυρση έντυπου ή άλλου υλικού της συλλογής της λόγω:\nφυσικής φθοράς του\nπαλαιότητας και έλλειψης επικαιρότητας\nαντικατάστασης παραδοσιακού υλικού με νέα τεχνολογικά μέσα\nανανέωσης της έκδοσης του συγκεκριμένου υλικού\nΤο υλικό που αποσύρεται αποθηκεύεται εφόσον υπάρχει η δυνατότητα ή καταστρέφεται μετά από γνωμοδότηση και έγκριση της αρμόδιας επιτροπής εκποίησης και καταστροφής άχρηστου υλικού.\nΟι χρήστες της Βιβλιοθήκης οφείλουν να σέβονται τον κανονισμό λειτουργίας της. Κάθε τροποποίηση του παρόντος κανονισμού ή των ωραρίων λειτουργίας της Βιβλιοθήκης θα ανακοινώνεται εγκαίρως προς ενημέρωση των αναγνωστών.\n«ΕΠΙΘΥΜΙΑ ΕΛΕΥΘΕΡΙΑΣ» στην πρόσοψη του Δημοτικού Θεάτρου Πειραιά – Η Ελληνική Επανάσταση «ζωντανεύει» σε ένα καινοτόμο εικαστικό αφήγημα


Δως μοι πα στω και ταν γαν κινάσω...: Ο Σουλτάνος παραχωρεί προνόμια\nΟι Οθωμανοί κάνουν την Κωνσταντινούπολη πρωτεύουσα του νέου κράτους και εφαρμόζουν την τακτική του μαστίγιου και του καρότου στους υπόδουλους, δίνοντας "προνόμια", αλλά και αδιαφορώντας για τις συνθήκες που ζούσαν.\nΟ Μωάμεθ Β΄επιβάλλει τον ανθενωτικό Γεννάδιο Σχολάριο Πατριάρχη, αποκόπτοντας τους δεσμούς με τη Δύση των Ορθοδόξων υπηκόων του. Του δίνει θρησκευτική, πολιτική και δικαστική εξουσία, για να ελέγχει τους χριστιανούς μέσω της θρησκείας. Η Εκκλησία στάθηκε δίπλα στο ραγιά και τον βοήθησε να μη χάσει την πίστη του.\nΟ σουλτάνος Μωάμεθ Β΄ με τον Πατριάρχη Γεννάδιο\nΠατριάρχης έφιππος με συνοδεία γενίτσαρους και διάκους\nΕπιτρέπει στους Έλληνες να κρατήσουν τη γλώσσα, τη θρησκεία και την παιδεία τους.\nΛόγω της ενασχόλησης των Τούρκων μόνο με τα στρατιωτικά, οι Έλληνες εξασφαλίζουν και άλλα προνόμια - παραχωρήσεις στο εμπόριο, στη ναυτιλία, στη γεωργία, στη βιοτεχνία και στην αυτοδιοίκηση των κοινοτήτων τους.\nΈτσι οι Έλληνες διατηρώντας την ενότητά τους, κράτησαν γλώσσα, θρησκεία,παραδόσεις, ήθη και έθιμα.\nΜανιάτισσα με παραδοσιακή στολή\nΓενίτσαροι και Μπούλες από τη Νάουσα της Μακεδονίας\nΑναρτήθηκε από Yiannis Ferentinos στις 9:55 π.μ.


Oi 2h mera by Ioanna Chats 3295 views\nΕικόνες Οχταποδάκη by Ioanna Chats 3039 views\nμπ 1η μερα by Ioanna Chats 3262 views\nμπλε ονειρα 1η μερα by Ioanna Chats 3862 views\nμπ 2η μερα by Ioanna Chats 3281 views\nμπλε όνειρα 2η μερα by Ioanna Chats 3994 views\n2. Πού θα πάω ανακολουθήσω την πινακίδα;\n3. Αυτό το κομμάτι από πού είναι; Έχουμε ξαναδεί κάτι τέτοιο;\n4. Να θυμάσαι πως οι λεξούλες ποιος, ποια, ποιο δεν παίρνουν τόνο!\n5. Κάποιο παιδί φοράει μια κορδέλαπου έχει το όνομα ή τη φωτογραφία κάποιου ζώου πάνω. Το παιδί αυτόδεν πρέπει να δει ποιο ζώο έχει. Όλοιοι υπόλοιποι όμως βλέπουμε. Τώραπρέπει κάνοντάς μας ερωτήσεις που μπορούν να απαντηθούν με ναι ή όχι να βρει ποιο ζώο είναι. (π.χ. ζω στη θάλασσα; είμαι πράσινο; κτλ). Καλή διασκέδαση!


By Serfare\t On Μαρ 1, 2021\nΆγριες μέλισσες εξελίξεις: Η Ασημίνα και ο Νικηφόρος ετοιμάζονται για το νέο τους βήμα στις Άγριες Μέλισσες, παρόλο που ο Δούκας και η Δρόσω διαφωνούν κάθετα.\nΑυτό το γεγονός, θα φέρει τους δύο εχθρούς κοντά, ενώ δε θα αργήσει να δημιουργηθεί μία νέα συμμαχία. Το ζευγάρι σχεδιάζει να ‘δραπετεύσει’ στο Παρίσι, μαζί με το παιδί, με σκοπό να σωθεί ο γάμος τους.\nΗ πρόταση για το Παρίσι δε θα αργήσει να έρθει, με την Ασημίνα να το σκέφτεται πολύ σοβαρά. Ειδικά μετά την αποκάλυψη που θα γίνει στον μικρό Σέργιο για την Λενιώ, το ζευγάρι θα ετοιμαστεί για το μεγάλο του βήμα. Άλλωστε, θα είναι μια καλή ευκαιρία για να έρθουν ξανά κοντά και να σώσουν την σχέση τους. Άγριες μέλισσες εξελίξεις


Τρεις Έλληνες πολιτικοί σε συνέδριο στην Αττάλεια με τον ψευδο-πρόεδρο Τατάρ παρόντα! – Oxtapus\noxtapus 09/06/2021 09/06/2021 ΠΟΛΙΤΙΚΗ\nΤρεις Έλληνες πολιτικοί, οι δύο πρώην ΥΠΕΞ και ο ένας Αντιπρόεδρος της Ευρωπαϊκής Επιτροπής, αρμόδιος για την Προώθηση του Ευρωπαϊκού Τρόπου ζωής, συμμετέχουν στο Antalya Diplomacy Forum (ADF),που θα γίνει από τις 18-20 Ιουνίου στην Αττάλεια! Ο Δημήτρης Αβραμόπουλος, η Ντόρα Μπακογιάννη και ο Μαργαρίτης Σχοινάς είναι ανάμεσα στους συμμετέχοντες στο συνέδριο που έχει την σφραγίδα του Τούρκου ΥΠΕΞ Μεβλούτ Τσαβούσογλου. Που είναι το παράδοξο θα αναρωτηθείτε. Στη λίστα των ομιλητών φιγουράρει και ο κ.Τατάρ, ψευδο-πρόεδρος ενός κράτους που δεν υπάρχει. Τουλάχιστον για την Ελλάδα. Στη λεζάντα που συνοδεύει τη φωτογραφία του γράφει ότι είναι πρόεδρος της Βόρειας Κύπρου!\nΔεν γνωρίζουμε τι κάνει τόσο αναγκαία την παρουσία τριών Ελλήνων πολιτικών σε μια εκδήλωση που “ξεπλένει” τον Τατάρ. Είπαμε “να συζητάμε με τους Τούρκους” έστω κι αν γνωρίζουμε ότι δεν έχουμε τίποτα να πούμε απ΄ αυτά που θέλουν να μας επιβάλουν.Πρέπει να ανεχόμαστε τα πάντα; Τι θα γινόταν αν έθεταν θέμα για την παρουσία του Τατάρ; Μήπως είμαστε περισσότερο …υπεράνω απ΄ όσο πρέπει;\nΠροηγούμενο Ρουμανία: Επίσημη επίσκεψη πραγματοποιεί ο Ισραηλινός Προέδρος για δεύτερη μέρα\nΕπόμενη Χώρα ή χώρος η Ελλάδα; – Η Πρόεδρος την θέλει χώρο, ο λαός χώρα…


Η συγκινητική απελευθέρωση του "Ερμή" στη Νάξο (video) - naxostimes.gr\nΤετάρτη 25 Νοεμβρίου 2020 15:43\nΟ ΣΥΡΙΖΑ για την Παγκόσμια Ημέρα εξάλειψης της βίας κατά των γυναικών: «Δεν αφήνουμε καμία μόνη της»\nΣυμμετοχή Φ. Φόρτωμα στην τηλεδιάσκεψη για το νέο Νομοσχέδιο που αφορά την Επαγγελματική Εκπαίδευση\nΝάξος: Σύλληψη 30χρονου που είχε τα σκυλιά του μέσα στη βρωμιά\nΗ συγκινητική απελευθέρωση του “Ερμή” στη Νάξο (video)\nΕλεύθερος στο φυσικό του περιβάλλον, τη θάλασσα αφέθηκε ο “Ερμής”, η θαλάσσια χελώνα που περιέθαλψε ο Σύλλογος “Προστασία Άγριας Ζωής Νάξου”\nΉταν 24 Ιουνίου όταν ο κτηνίατρος Μάνος Βορίσης ενημέρωσε το Σύλλογο Άγριας Ζωής Νάξου, ότι υπάρχει μια θαλάσσια χελώνα που “επιπλέει” σε παραλία της Σύρου.\nΣύμφωνα με τα όσα ανέφεραν οι μαρτυρίες λουόμενων, η συμπεριφορά της χελώνας θεωρήθηκε μη φυσιολογική και ο Σύλλογος της Νάξου έδωσε οδηγίες για την άμεση απομάκρυνσή της από τη θάλασσα και τη μεταφορά της στη Νάξο.\nΜετά από λίγες ώρες, ο Σύλλογος “Προστασία Άγριας Ζωής Νάξου” παρέλαβε μια νεαρή αρσενική, πράσινη, θαλάσσια χελώνα (Chelonia mydas) μήκους 47 εκ. (καβούκι) και βάρους μόλις 6,6 κιλών σε ιδιαίτερα άσχημη κατάσταση.\nΉταν αφυδατωμένη, υποσιτισμένη και με εμφανές πρόβλημα στα μάτια.\nΗ σωτηρία του “Ερμή”\nΟ Σύλλογος αμέσως επικοινώνησε με το “ΑΡΧΕΛΩΝ” και μετά από συζήτηση και συνεννόηση, κρίθηκε ότι η μεταφορά της στη Γλυφάδα ήταν πολύ πιθανό να αποβεί μοιραία για την χελώνα.\nΈτσι ξεκίνησε η προσπάθεια σωτηρίας του “Ερμή” στο σταθμό του Συλλόγου “Προστασία Άγριας Ζωής” στη Νάξο.\nΜε την κατάλληλη φροντίδα, φαρμακευτική αγωγή και διατροφική υποστήριξη, τα σοβαρά προβλήματα ξεπεράστηκαν και σε μια εβδομάδα ο “Ερμής” έδειξε τα πρώτα σημάδια βελτίωσης.\nΈνα μήνα μετά, η θαλάσσια χελώνα ζύγιζε 10,8 κιλά (από 6,6 που παραλήφθηκε), υγιής, δυνατή, γεμάτη με ενέργεια και με τα διακριτικά (tags) στα πτερύγια, επέστρεψε στο φυσικό της περιβάλλον.\n“Ίσως να ζήσαμε την πιο συγκινητική στιγμή στην πορεία του Συλλόγου και ευχαριστούμε ιδιαίτερα το ΑΡΧΕΛΩΝ και τον κτηνίατρο Δημήτρη Ποσάντζη για τις πολύτιμες συμβουλές και τη βοήθεια στην σωτηρία του Ερμή” σημειώνει ο Σύλλογος με εμφανή συγκίνηση που μια ακόμα αποστολή “εξετελέσθη” κι ένα ακόμη άκακο θαλάσσιο ερπετό, αφέθηκε υγιές στα νερά του Αιγαίου πελάγους…\nΘυελλώδεις βοριάδες: Πόρτο Τήνου, Ανάφη και Νάξος στις περιοχές με τις μέγιστες ριπές ανέμου


Σπίτι > Προϊόντα > Τιμητική λέσχη Crystal διακόσμηση\n(Σύνολο 24 Προϊόντα για Τιμητική λέσχη Crystal διακόσμηση)\nZheJiang ShengFa Sculpture Arts Project Co ., Ltd is one of the Τιμητική λέσχη Crystal διακόσμηση leading brands in China. It is the factory & supplier specializing in manufacturing Τιμητική λέσχη Crystal διακόσμηση. Offer high quality Τιμητική λέσχη Crystal διακόσμηση at a cheap wholesale price.\nΑρ. μοντέλου: SS-163\nTag: Τιμητική λέσχη Crystal διακόσμηση\nΧονδρικό Τιμητική λέσχη Crystal διακόσμηση από την Κίνα, πρέπει να βρείτε φτηνές Τιμητική λέσχη Crystal διακόσμηση ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Τιμητική λέσχη Crystal διακόσμηση παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Τιμητική λέσχη Crystal διακόσμηση, Είμαστε 'll να σας απαντήσει ταχύτερα.


Σεξ και τις δύσκολες μέρες του μήνα – Pardalo Katsiki\nPardalo Katsiki > Επικαιρότητα > Σεξ και τις δύσκολες μέρες του μήνα\nΜαι 11, 2016, 5:56 ΜΜ\nΖούμε στην εποχή που όλα είναι πιθανά, κι αν έχεις μια καλή ιδέα, ποτέ δεν ξέρεις πόσο μεγάλη επιτυχία μπορεί να γνωρίσεις. Έτσι έγινε και με τη φίλη Schulte, η οποία για χρόνια ζοριζόταν και ξαφνικά της άναψε η μεγάλη λάμπα πάνω από το κεφάλι της.\nΜιλώντας προς τα κορίτσια, ξέρετε εκείνο το συναίσθημα που θέλετε να κάνετε σεξ, αλλά έχετε περίοδο και δεν μπορείτε; Και μιλώντας προς τα αγόρια, ξέρετε εκείνο το συναίσθημα που θέλετε να μπείτε, αλλά έχει περίοδο;\nΜερικοί πάντα, γιατί άλλους ανθρώπους δεν τους εμπόδισε ποτέ λίγο αιματάκι, αλλά αυτό εξαρτάται από πολλά πράγματα, να τα λέμε κι αυτά. Τέλος πάντων, με χαρά θέλω να σας ανακοινώσω ότι το Flex είναι εδώ για εσάς και έχει τη λύση. Ήρθε το ταμπόν παύλα moonup παύλα γυναικεία καπότα αλλά με διαφορετική χρήση, το οποίο λύνει το πρόβλημα της περιόδου.\nΤοποθετείται εντός του κόλπου, μπορεί να φορεθεί μέχρι και 12 ώρες, δεν είναι αισθητό από κανέναν, και το μεγάλο του επίτευγμα είναι πως σταματά προσωρινώς το αίμα.\nΣυν, θέλω να σας πω, πως όλη η καμπάνια έχει και έναν τύπου φεμινιστικό χαρακτήρα και έναν χαρακτήρα, αν θέλετε, ενημέρωσης αντρών περί του γυναικείου αναπαραγωγικού συστήματος.\nΑν δεν κρατιέστε, λοιπόν, για πέντε με επτά μέρες, προμηθευτείτε το μέσω ίντερνετ.\nflex, sex, περίοδος\nΜε 8 ευρώ βαφτίζεις κατσαρίδα με τ' όνομα του πρώην


Οδηγός για φθηνές και έξυπνες διακοπές - BORO από την ΑΝΝΑ ΔΡΟΥΖΑ - boro.gr\nΑρχική / More / Οδηγός για φθηνές και έξυπνες διακοπές\nΟδηγός για φθηνές και έξυπνες διακοπές\nΗ Γενική Γραμματεία Καταναλωτή μας συμβουλεύει πώς να κάνουμε φθηνές και ασφαλείς διακοπές.\nΤι πρέπει να ξέρετε όταν επιλέγετε ξενοδοχείο. Ποια είναι τα δικαιώματά σας όταν κλείνετε δωμάτιο, η προκαταβολή και το δικαίωμα επιστροφής χρημάτων.\nΟι προσφορές για πακέτα διακοπών σε ξενοδοχεία ανά την Ελλάδα αυξάνονται στα τουριστικά γραφεία, αλλά και σε εξειδικευμένες σελίδες του διαδικτύου. Πολλές φορές η άμεση επικοινωνία μπορεί να αποδειχθεί πιο επωφελής, λένε οι ειδικοί καθώς πολλές μικρότερες ξενοδοχειακές μονάδες δεν είναι δικτυωμένες και κάνουν προσφορές ειδικά για θέσεις που μένουν κενές.\nΗ καλή έρευνα αγοράς είναι απαραίτητη το ίδιο όμως και η γνώση των δικαιωμάτων του καταναλωτή που θα επιλέξει κατάλυμα. Ο ΕΟΤ και η Γενική Γραμματεία Καταναλωτή συμβουλεύουν: Προτού αποφασίσετε σε ποιο κατάλυμα θα διαμείνετε, καλό είναι να γνωρίζετε τα δικαιώματα καθώς και τις ενδεχόμενες υποχρεώσεις σας έτσι ώστε να αποφύγετε δυσάρεστες εκπλήξεις.\n* Ο ξενοδόχος δικαιούται να ζητήσει προκαταβολή μέχρι το 25% του συνολικού κόστους διαμονής για όλες τις ημέρες διανυκτέρευσης. Η προκαταβολή δεν μπορεί να είναι κατώτερη του μισθώματος μιας ημέρας.\n* Η κράτηση θεωρείται ολοκληρωμένη με την λήψη της προκαταβολής ή με την έγγραφη αποδοχή της κράτησης από τον ξενοδόχο.\n* Σε περίπτωση ακύρωσης, οφείλει αποζημίωση στον ξενοδόχο ίση με το μισό του συνολικού ποσού της κράτησης. Αν όμως ο πελάτης ειδοποιήσει τον ξενοδόχο για την ακύρωση πριν από 21 τουλάχιστον μέρες, τότε δεν οφείλει αποζημίωση και ο ξενοδόχος υποχρεούται να επιστρέψει άμεσα την προκαταβολή ποτ τυχόν εισέπραξε.\nΠρέπει πάντα να διαθέτει στους πελάτες του όσες ανέσεις διαφημίζει.\n* Υποχρεούται να απαντά εγγράφως στους πελάτες μέσα σε 3 ημέρες, ανεξαιρέτως αν αποδέχεται ή όχι την κράτηση που έχει γίνει εγγράφως, τηλεφωνικώς ή με email.\n* Οφείλει να διαθέτει τα δωμάτια για τα οποία έχει γίνει η κράτηση. Διαφορετικά οφείλει να εξασφαλίσει τη διαμονή των πελατών σε άλλο κατάλυμα της ίδιας τουλάχιστον κατηγορίας, στην ίδια πόλη, με τις ίδιες ανέσεις και προϋποθέσεις διαμονής με το δικό του κατάλυμα. Επίσης οφείλει να καταβάλει ο ίδιος τα έξοδα μεταφοράς και την επιπλέον διαφορά τιμής που τυχόν υπάρχει μεταξύ του δικού του και του άλλου καταλύματος. Αν δεν τηρηθούν τα ανωτέρω υποχρεούται να αποζημιώσει τον πελάτη με το σύνολο του κόστους διαμονής.\n* Δεν μπορεί να κάνει κράτηση για κλίνες περισσότερες από εκείνες που διαθέτει το κατάλυμα του.\n* Φέρει ευθύνη μόνο για τα πολύτιμα αντικείμενα και χρήματα που του έχουν παραδοθεί απευθείας από τον πελάτη, προσκομίζοντας σχετική απόδειξη. Σε αντίθετη περίπτωση ο ξενοδόχος δεν ευθύνεται για τυχόν απώλεια τους.\n* Η ημέρα της άφιξης υπολογίζεται ολόκληρη ως προς το αντίτιμο, ανεξάρτητα από την ώρα άφιξης.\n* Τη μέρα της αναχώρησης ο πελάτης υποχρεούται να εκκενώσει το δωμάτιο μέχρι την 12η ώρα. Αν παραμείνει πέρα από την ώρα αυτή και μέχρι τις 6 το απόγευμα οφείλει να καταβάλει το μισό του ημερησίου μισθώματος. Παραμονή πέρα από την ανωτέρα ώρα (18.00) ωστόσο συνεπάγεται καταβολή ολόκληρου του ημερησίου μισθώματος. Σε περίπτωση άρνησης ο ξενοδόχος διατηρεί το δικαίωμα να απομακρύνει από το δωμάτιο τις αποσκευές του πελάτη.\n* Κάθε είδους κατοικίδια ζώα απαγορεύονται μέσα στο ξενοδοχείο, εκτός και αν υπάρχει ειδικός χώρος. Ωστόσο, κρίνεται απαραίτητη προηγούμενη συνεννόηση μεταξύ του ξενοδόχου και πελάτη.\nΤα περισσότερα τουριστικά καταλύματα είναι εφοδιασμένα με το ειδικό σήμα λειτουργίας του Οργανισμού και διακρίνονται στους ακόλουθους τύπους: ξενοδοχεία, ενοικιαζόμενα δωμάτια, ενοικιαζόμενα διαμερίσματα, αυτοτροφοδοτούμενα τουριστικά καταλύματα, χώροι οργανωμένης κατασκήνωσης και ξενώνες νεότητας. Οι τρεις πρώτοι τύποι καταλυμάτων υπόκεινται σε διαβαθμίσεις που καθορίζονται από τον Ε.Ο.Τ. και κατατάσσονται αναλόγως σε αστέρια (5, 4, 3, 2 και 1 ή κατηγορία Α,Β,Γ,Δ,Ε αντιστοίχως βάσει του παλιού συστήματος κατάταξης).